title: Darren Criss

text: Televisiossa Criss on näytellyt musikaalisarjassa "Glee" Blaine Andersonia, homoseksuaalista lukiolaista. Hahmon ensiesiintyminen Gleessä oli jaksossa "Never been kissed". Criss on näytellyt Gleessä vuodesta 2010 alkaen. Hän on vieraillut televisiosarjoissa "Eastwick", "Todistettavasti syyllinen" ja "Archer". Hän esiintyi Katy Perryn musiikkivideolla "Last Friday Night (T.G.I.F.)".


title: Darren Criss

text: Criss sai ensimmäisen Broadway-roolinsa Daniel Radcliffen sijaisnäyttelijänä näytelmässä "How to Succeed in Business Without Really Trying". Hän esiintyi näytelmässä tammikuussa 2012.


title: Darren Criss

text: Criss on työskennellyt myös muusikkona. Hän julkaisi omakustanne-EP:n "Human" vuonna 2010. Hänellä on levytyssopimus Sony Music Entertainmentin kanssa. Criss on laulanut "Glee"n ja Team StarKidin tuotantojen soundtrackeillä. Hänen Gleessä laulamansa cover Katy Perryn kappaleesta "Teenage Dream" nousi Billboardin latauslistan ykköseksi.


title: Darren Criss

text:
Criss kihlautui Mia Swierin kanssa tammikuussa 2018 seurusteltuaan hänen kanssaan 7,5 vuotta.Team StarKid
Glee


title: Kaukola (Käkisalmen piiri)

text: Kaukola eli Sevastjanovo () on maalaiskunta ja sen keskustaajama Karjalankannaksella Leningradin alueen Käkisalmen piirissä Luoteis-Venäjällä. Nykyinen Kaukolan kunta sijaitsee pääosin samalla alueella kuin Suomen Kaukolan maalaiskunta ennen sotia, Laatokan länsipuolella Käkisalmesta luoteeseen. Suomen Kaukolaan sisältynyt Kaarlahti kuitenkin muodostaa nykyisin oman kaupunkikuntansa (Kuznetšnoje), joka jää nykyisen Kaukolan sisään. Nykykunta ulottuu myös entisen Käkisalmen maalaiskunnan, Räisälän ja Hiitolan alueille. Kunta rajoittuu pohjoisessa Karjalan tasavaltaan.


title: Kaukola (Käkisalmen piiri)

text: Kunnan pinta-ala on 375 neliökilometriä ja asukasluku vuonna 2010 oli 800.


title: Kaukola (Käkisalmen piiri)

text: Kaukolassa on nykyisin yhdeksän maaseututaajamaa:


title: Karl Taillepierre

text: Karl Taillepierre (s. 13. elokuuta 1976) on ranskalainen kolmiloikkaaja.


title: Karl Taillepierre

text: Taillepierre karsiutui loppukilpailusta Edmontonin MM-kilpailuissa 2001, mutta oli kahdeksas Wienin sisäratojen EM-kilpailuissa 2002 tuloksella 16,46 metriä. Hän karsiutui jälleen Ateenan olympialaisissa 2004, mutta sijoittui seuraavan vuoden Helsingin MM-kilpailuissa viidenneksi tuloksella 17,27 metriä. Vuoden 2006 Moskovan sisäratojen MM-kilpailuissa ja Göteborgin EM-kilpailuissa Taillepierre karsiutui, kuten kävi myös Birminghamin sisäratojen EM-kilpailuissa 2007. Kaksi vuotta myöhemmin hän oli neljäs Torinon sisäratojen EM-kilpailuissa tuloksella 17,12 metriä. Pariisin sisäratojen EM-kilpailuissa 2011 Taillepierre karsiutui.


title: Karl Taillepierre

text: Taillepierren ennätys on 17,45 metriä, jonka hän hyppäsi Angersissa 16. heinäkuuta 2005. Sisäradoilla hän on hypännyt 17,12 metriä Torinossa 7. maaliskuuta 2009. Pituushypyssä hänen ennätyksensä ovat vastaavasti 779 ja 780 senttimetriä, jotka hän saavutti Strasbourgissa 23. kesäkuuta 2005 ja Aubièressä 18. helmikuuta 2006.


title: José Azcona del Hoyo

text: José Simón Azcona del Hoyo (1927-2005) oli hondurasilainen poliitikko, joka edusti Hondurasin liberaalipuoluetta (PLH). Hän toimi maansa presidenttinä vuosina 1986–1990.


title: Roberto Suazo Córdova

text: Roberto Suazo Córdova (17. maaliskuuta 1927 – 22. joulukuuta 2018) oli hondurasilainen poliitikko, joka edusti Hondurasin liberaalipuoluetta (, PLH). Hän toimi maansa presidenttinä vuosina 1982–1986.


title: Roberto Suazo Córdova

text: Roberto Suazo Córdova johti maan ensimmäistä siviilihallitusta yli sataan vuoteen, mutta hänenkin valtakaudellaan asevoimien ylipäällikkö kenraali Gustavo Alvarez käytti huomattavaa valtaa.


title: Eddie Dean

text: Edward Cantor "Eddie" Dean on kuvitteellinen hahmo Stephen Kingin Musta torni- kirjasarjassa. Hän esiintyi ensimmäistä kertaa toisessa kirjassa , ja hänestä tuli jäsen Roland Deschainin ka-tetiin. Eddie on naimisissa toisen ka-tetin jäsenen Susannah Deanin kanssa (oikea sukunimi Holmes). Hän suhtautuu Jake Chambersiin veljellisen huolehtivasti ja tarinan kehittyessä alkaa pitämään Rolandia isähahmonaan.


title: Eddie Dean

text: Eddie on luonteeltaan huoleton ja puhelias, ja kertoo paljon vitsejä. Hän muistuttaa paljon Rolandin lapsuuden- ja nuoruudenystävää Cuthbert Allgoodia, mutta heistä löytyy myös eroavaisuuksia. Aluksi hän on heroiniin riuduttama ja eikä piittaa mistään muusta kuin huumeista, mutta tarinan edetessä hän kasvaa ihmisenä ja voimistuu, ja hänestä tulee revolverimies.


title: Eddie Dean

text: Eddie oli köyhän perheen nuorin poika. Hänen isänsä oli lähtenyt ja isosisko kuollut, joten äiti ja isoveli Henry joutuivat huolehtimaan hänestä. Monesti Eddiestä huolehtimisesta tehtiin syy Henryn huonolle menestykselle ja siitä syyllistettiin Eddietä. Älykäs, mutta taitamaton Henry myös kiusasi ja alisti Eddietä, etenkin jos tämä osoitti kykyjä tai kiinnostusta jotakin kohtaan. Henry soti Vietnamissa, ja oli takaisin tullessaan morfiinilääkkeisiin riippuvainen. Äitinsä kuoltua Eddie joutui nyt vuorostaan huolehtimaan Henrystä, ja pian Eddie itsekin aloitti heroiinin käytön.


title: Eddie Dean

text: Eddien osa tarinassa alkaa, kun Roland astuu Keski-maailman meren rannalla olevasta ovesta tämän mieleen. Eddie on juuri salakuljettamassa huumeita läpi tullista, ja Roland auttaa tätä, saadakseen itse omaan maailmaansa jäänelle, sairaalle keholleen lääkkeitä. Eddietä melkein jää kiinni huumeista, ja mafia alkaa epäillä, että tämä on pettänyt heidät poliiseille päästäkseen itse vapaaksi. Eddie joutuu tulitaisteluun ja lopulta Roland vetää tämän oven kautta omaan maailmaansa, jossa Eddiestä tulee revolverimies ja osa Rolandin ka-tetia.


title: Julien Kapek

text: Julien Kapek (s. 12. tammikuuta 1979) on ranskalainen kolmiloikkaaja.


title: Julien Kapek

text: Kapek oli seitsemäs Münchenin EM-kilpailuissa 2002 tuloksella 16,66 metriä, mutta karsiutui loppukilpailusta Pariisin MM-kilpailuissa 2003. Vuonna 2004 hän oli kahdeksas Budapestin sisäratojen MM-kilpailuissa tuloksella 16,50 metriä ja kymmenes Ateenan olympialaisissa tuloksella 16,81 metriä. Göteborgin EM-kilpailuissa 2006 Kapek karsiutui, kuten kävi myös Osakan MM-kilpailuissa 2007. Hän oli dopingrikkomuksen takia vuoden kilpailukiellossa 4. toukokuuta 2010 – 3. toukokuuta 2011.


title: Julien Kapek

text: Kapekin ennätys on 17,38 metriä, jonka hän hyppäsi Tomblainessa 21. heinäkuuta 2006. Sisäradoilla hän on hypännyt 16,96 metriä Aubièressä 21. helmikuuta 2004. Pituus- ja korkeushypyssä hänen ennätyksensä ovat 752 ja 209 senttimetriä, jotka hän saavutti Los Angelesissa 17. ja 18. toukokuuta 2003.


title: Colomba Fofana

text: Colomba Fofana (s. 11. huhtikuuta 1977 Courbevoie) on ranskalainen kolmiloikkaaja.


title: Colomba Fofana

text: Fofana karsiutui loppukilpailusta Budapestin EM-kilpailuissa 1998, mutta voitti hopeaa alle 23-vuotiaiden EM-kilpailuissa 1999 tuloksella 16,57 metriä. Vuoden 2000 Gentin sisäratojen EM-kilpailuissa ja Sydneyn olympialaisissa hän karsiutui, kuten kävi myös Moskovan sisäratojen MM-kilpailuissa 2006, Pekingin olympialaisissa 2008 ja Dohan sisäratojen MM-kilpailuissa 2010.


title: Colomba Fofana

text: Fofanan ennätys on 17,34 metriä, jonka hän hyppäsi Forbachissa 25. toukokuuta 2008. Sisäradoilla hän on hypännyt 17,16 metriä Pariisissa 28. helmikuuta 2010.


title: Sambian presidentinvaalit 2011

text: Sambiassa järjestettiin presidentinvaalit 20. syyskuuta 2011. 23. syyskuuta korkeimman oikeuden presidentti Ernest Sakala tiedotti, että Michael Sata voitti vaalit kukistaen valtaapitävän Rupiah Bandan. Sata aloitti virkakautensa samana päivänä.


title: Sambian presidentinvaalit 2011

text: Istuva presidentti Rupiah Banda Movement for Multi-Party Democracy -puolueesta valittiin ensimmäiselle kokonaiselle presidenttikaudelleen lokakuussa 2008. Sitä ennen hän oli toiminut sijaispresidenttinä maan entisen presidentin Levy Mwanawasan kuollessa elokuussa 2008.


title: Sambian presidentinvaalit 2011

text: Michael Sata oli Patriotic Front -puolueen ehdokas ja Hakainde Hichilema oli United Party for National Development -puolueen ehdokas.


title: Ophioglossales

text: Ophioglossales on itiökasvilahko saniaisten "Psilotopsida"-luokassa. Siihen sisältyy Smithin luokittelussa (2006) yksi heimo: Ophioglossaceae. Tästä on joissain luokitteluissa erotettu "Botrychiaceae" omaksi heimokseen. Lahkossa on melko alkeellisia saniaisia, jotka nykyisen käsityksen mukaan ovat kehittyneemmille saniaisille (heimo Marattiaceae ja luokka Pteridopsida) etäisempää sukua kuin kortteet (Equisetopsida, "Equisetum").


title: Ophioglossales

text: Pohjois-Euroopassa kasvaa kymmenen lahkon lajia, niistä Suomessa kahdeksan. Nämä lajit ovat pieniä ja niille tunnusomaista on yksi lehti, joka on jakaantunut yhteyttäväksi lehdeksi ja erilliseksi itiöpesäkkeistöksi.


title: Policarpo Paz García

text: Policarpo Paz García (1932–2000) oli hondurasilainen sotilasjohtaja. Hän toimi maansa johdossa vuosina 1978–1982.


title: Policarpo Paz García

text: Vuosina 1978–1980 hän oli maansa viimeinen sotilasjohtaja, jonka kaudella perustuslakia säätävä kansalliskokous kirjoitti maalle uuden perustuslain. Vuosina 1980–1982 hän johti siirtymäkauden hallitusta, ennen kuin luovutti vallan ensimmäiselle siviilihallitukselle lähes 20 vuoteen.


title: Edvin Ingberg

text: Edvin Viktor Ingberg (12. toukokuuta 1884 Helsinki – 1961) oli suomalainen näyttelijä. Hän työskenteli teatterinäyttelijänä erityisesti Svenska Teaternissa Helsingissä, ja hänellä oli lisäksi useita elokuvarooleja. Ingbergille myönnettiin Pro Finlandia -mitali vuonna 1954.


title: Edvin Ingberg

text: Ingberg aloitti uransa vuonna 1902 Folkteaternissa, näytteli vuosina 1905–1913 Turun ruotsalaisessa teatterissa ja vuodesta 1913 alkaen Helsingin Svenska teaternissa.


title: Susannah Dean

text:
Susannah Odetta Holmes Dean (myös nimillä Odetta Susannah Holmes ja Detta Susannah Walker) on hahmo Musta torni- kirjasarjassa, jonka on luonut Stephen King. Hän esiintyy ensimmäistä kertaa - kirjassa, ja on yksi päähenkilöitä, kuuluen Ka-tetiin yhdeksäntoista ja yhdeksänkymmentäyhdeksän. Susannah on menettänyt jalkansa onnettomuudessa. Susannahin oikea nimi oli Odetta Holmes, ja hän on rikas perijätär. Onnettomuuden seurauksena hänelle kehittyi toinen persoona, Detta Walker niminen, rääväsuinen nainen.
Susannah rakastui Eddie Deaniin, ja Eddien rakkauden avulla Odetta Susannah Holmesista ja Detta Susannah Walkerista tulee lopulta yksi nainen, Susannah Odetta Holmes Dean.


title: Susannah Dean

text: Odetta Holmes on rikas perijätär, ja värillisten ihmisten oikeustaistelija vuoden 1964 New Yorkissa. Hän on luonteeltaan järkevä ja tyyni. Hän on menettänyt molemmat jalkansa junaonnettomuudessa, jonka aiheutti Jack Mort- niminen murhaaja. Kuin kohtalona, Odettan ollessa vielä lapsi, Jack Mort oli tiputtanut kerrostalon ikkunasta tiilen joka iskeytyi Odettan päähän. Tämän seurauksena Odettaan ilmestyi toinen persoona, Detta Walker, joka on rääväsuinen ja tunteeton. Kumpikaan persoonista ei tunne toisiaan.


title: Susannah Dean

text: Roland Deschain astuu Keski-maailman meren rannalla olevasta ovesta Dettan mieleen tämän ollessa myymälävarkaissa. Roland vetää Dettan omaan maailmaansa, ja täällä tämä muuttuu Odettaksi, joka ei muista mitään koko tapahtumasta, ja uskoo, että kaikki on vain unta. Aikaisemmin Rolandin maailmaan vedetty Eddie Dean ja Odetta rakastuvat, mutta pian Odetta muuttuu Dettaksi, joka vaikeuttaa heidän matkaamistaan. Lopulta, Rolandin ollessa kuolemaisillaan sairauteen ja Eddien taas jouduttua hengenvaaraan Dettan juonen vuoksi, Roland pakottaa Odettan ja Dettan kohtaamaan toisensa. Nämä sulautuvat yhdeksi naiseksi, Susannahiksi. Susannah pelastaa Rolandin ja Eddien hummeriolennoilta, meren rannalla eläviltä pedoilta. Susannah Dean on Odettan ja Dettan luonteiden yhdistymä. Hänellä on Dettan päättäväisyys ja tehokkuus, mutta Odettan järkevyys ja ystävällisyys. Susannahista tulee revolverimies ja Eddien vaimo.


title: Susannah Dean

text: Kolmannessa kirjassa, , Susannah joutuu pidättelemään kivikehän demonia yhdynnällä, jotta Jake Chambers saataisiin vedettyä Rolandin maailmaan kivikehän kautta. Myöhemmin paljastuu, että Susannah on raskaana. Kaikki uskovat, että lapsi on Eddien, mutta Roland epäilee, että demoni on saattanut vaikuttaa lapseen pahalla tavalla. Selviää, että demoni oli sama, jonka kanssa Roland oli ollut yhdynnässä . Demoni oli muuttanut sukupuoltaan ja Roland oli siis hedelmöittänyt Susannahin demonin kautta. Samaan aikaan Susannahin mieleen astuu Mia- niminen henki, jonka Purppurakuningas on hedelmöittänyt. Susannahin kohdussa kasvaa siis lapsi, jonka isiä ovat sekä Roland, että Purppurakuningas, ja lapsi on siis sekä jumala, että ihminen. Mia astuu valtaan ja karkaa vuoden 1999 New Yorkiin. Täältä hänet ottavat huostaansa Purppurakuninkaan kätyrit ja hänet viedään Rolandin maailman Fediciin, jossa Mordred Deschain syntyy.


title: Viktor Jastrebov

text: Viktor Jastrebov (, s. 13. tammikuuta 1982) on ukrainalainen kolmiloikkaaja.


title: Viktor Jastrebov

text: Jastrebov voitti pronssia alle 18-vuotiaiden MM-kilpailuissa 1999 tuloksella 15,74 metriä, karsiutui loppukilpailusta alle 20-vuotiaiden MM-kilpailuissa 2000 ja voitti jälleen pronssia alle 20-vuotiaiden EM-kilpailuissa 2001 tuloksella 16,43 metriä. Hän karsiutui Ateenan olympialaisissa 2004, mutta sijoittui yhdeksänneksi Helsingin MM-kilpailuissa 2005 tuloksella 16,90 metriä. Vuonna 2006 Jastrebov karsiutui Moskovan sisäratojen MM-kilpailuissa, mutta oli seitsemäs Göteborgin EM-kilpailuissa tuloksella 16,94 metriä. Osakan MM-kilpailuissa 2007 ja Pekingin olympialaisissa 2008 hän karsiutui.


title: Viktor Jastrebov

text: Jastrebov voitti hopeaa Torinon sisäratojen EM-kilpailuissa 2009 tuloksella 17,25 metriä, mutta Berliinin MM-kilpailuissa 2009 ja Dohan sisäratojen MM-kilpailuissa 2010 hän karsiutui.


title: Viktor Jastrebov

text: Jastrebovin ennätys on 17,32 metriä, jonka hän hyppäsi Kiovassa 13. kesäkuuta 2004. Sisäradoilla hän on hypännyt 17,25 metriä Torinossa 7. maaliskuuta 2009.


title: Mikayla Mendez

text: Mikayla Mendez (s. 29. elokuuta 1980 Burbank, Kalifornia, Yhdysvallat) on yhdysvaltalainen pornonäyttelijä. Hän aloitti aikuisviihdealalla 23 vuoden iässä vuonna 2003 ja on siitä asti esiintynyt yli 120 elokuvassa. Hänessä on meksikolaista sukujuurta.


title: Mikayla Mendez

text: Mendez tunnettiin alalla yksinkertaisesti nimellä Mikayla, kunnes vuonna 2008 hän solmi sopimuksen Wicked Picturesin kanssa ollen yhtiön ensimmäinen latinalaisesiintyjä.


title: Mikayla Mendez

text: Hän lähti pornoalalta vuonna 2009 henkilökohtaisiin syihin vedoten.


title: Katie Rox

text: Katie Biever (taiteilijanimeltään Katie Rox) on kanadalainen laulaja-lauluntekijä, joka on kotoisin Airdriesta, Albertasta. Nykyisin hän asuu Vancouverissa.


title: Katie Rox

text: Katie on aikasemmin toiminut taustalaulajana Mandy Moorelle. Hän myös laulaa suurimman osan Songs From Instant Star 2 (Alexz Johnson, julkaistu huhtikuussa 2006) -levyn taustalauluista.


title: Katie Rox

text: Hän oli Jakalopen alkuperäinen laulaja. Dave "Rave" Ogilvie pyysi Katieta liittymään yhtyeeseen, kun he tapasivat The Warehouse Studiolla (Bryan Adamsin omistama levytysstudio), jossa Katie työskenteli vastaanotossa. Hänet palkattiin yhtyeen laulajaksi – kuin myös sanoitusten ja sävelmien tekijäksi ensimmäisille kahdelle albumille – vain laulettuaan yhden laulun.


title: Katie Rox

text: Hänet tunnetaan myös "" -televisiosarjan neljännen ja viidennen tuotantokauden tunnuslaulun laulajana.


title: Katie Rox

text: Katie lähti yhtyeestä alkuvuonna 2007.


title: Katie Rox

text: Vuonna 2007 Katie lähti Jakalopesta jatkaakseen omia musiikillisia kiinnostuksiaan. Hän kuvailee kokemuksiaan Jakalopen kanssa aikana, jolloin hän "kasvoi lauluntekijänä, esiintyjänä, artistina ja hän oppi paljon hyödyllisiä asioita". Siitä huolimatta hänestä tuntui, että hänen oli aika seurata sydäntään ja palata juurillensa.


title: Katie Rox

text: Hän on aloittanut uuden projektin nimellä Katie Rox. Hänen albuminsa "High Standars" julkaistiin 15. tammikuuta 2008. Se oli hänen uuden uransa alku. Hän julkaisi toisen albuminsa "Searchlight" vuonna 2009. Hänen kolmas albuminsa "Pony Up" julkaistiin vuonna 2011.


title: Katie Rox

text: Katie ryhtyi yhteistyöhön Simple Plan -yhtyeen Sébastien Lefebvren kanssa, jonka kanssa hän teki kolmen laulun EP:n nimeltä "Christmas Etc". He kirjoittivat ja nauhoittivat laulut Sébastienin ollessa Montrealissa ja Katien ollessa Vancouverissa. Tapahtumat kuvattiin, ja niistä tehtiin web-sarja nimeltään "Write Here, Write There". Kyseiset jaksot voi nähdä heidän YouTube-sivustollaan.


title: Nisse Karlo

text: Nisse Karlo (oik. Nils Paul Karlsson, 6. toukokuuta 1893 Tampere – 9. huhtikuuta 1965) oli suomalainen näyttelijä ja teatterinjohtaja.


title: Nisse Karlo

text: Näyttelijänuransa aikana Karlo näytteli teatterin ohella useissa suomalaisissa pitkissä elokuvissa. Hänellä oli rooli ainakin Teuvo Puron elokuvassa "Noidan kirot" (1927) sekä Kalle Kaarnan elokuvissa "Miekan terällä" (1928) ja "Rakuuna Kalle Kollola" (1939).


title: Nisse Karlo

text: Vuonna 1943 Karlo valittiin aiemmin Jyväskylän Työväen Näyttämön nimellä toimineen Jyväskylän Työväen Teatterin johtajaksi. Karlon johtajakaudella saavutettiin yksi suomalaisen teatterielämän merkkipaaluista, kun Anton Tšehovin Lokki sai suomenkielisen kantaesityksensä joulukuussa 1945. Karlo oli myös merkittävä taustavaikuttaja vuonna 1945 toimintansa aloittaneen Jyväskylän Taiteilijaseuran perustamishankkeessa yhdessä Reima Nousiaisen ja Antti Pänkäläisen kanssa.


title: Taxi 2

text: Taxi 2 on Gérard Krawczykin ohjaama ranskalainen elokuva vuodelta 2000, elokuvan pääosassa on Samy Naceri.


title: Bill Lindsay

text: Bill Lindsay (s. 17. toukokuuta 1971) on yhdysvaltalainen entinen ammattilaisjääkiekkoilija, pelipaikaltaan laitahyökkääjä.


title: Bill Lindsay

text: Ennen ammattilaisuransa aloittamista Lindsay pelasi viimeiset juniorivuotensa BCJHL:n Vernon Lakersissä ja WHL:n Tri-City Americansissa. Hän teki WHL:ssä pelaaminaan kolmena vuotena, 1989–1992, yhteensä 120 runkosarjamaalia, ja tuli kerran, vuonna 1992, nimetyksi sarjan läntisen konferenssin toiseen tähdistökentälliseen.


title: Bill Lindsay

text: Lindsay sai , kun Quebec Nordiques varasi hänet numerolla 103 viidennellä kierroksella. Hän pelasi ensimmäiset NHL-ottelunsa jo varauksensa jälkeisellä kaudella, kaudella 1991–1992, josta suurin osa kului kuitenkin vielä WHL:ssä. Kauden 1992–1993 hän pelasi osaksi NHL:ssä ja osaksi Nordiquesin farmijoukkueessa Halifax Citadelsissä AHL:ssä. Vuonna 1993 Lindsay siirtyi tulokasseura Florida Panthersiin, joka varasi hänet tuon vuoden kesäkuussa olleessa laajennusvaraustilaisuudessa.


title: Bill Lindsay

text: Lindsay edusti Florida Panthersia seitsemällä kaudella, ensin kauden 1993–1994 alusta kauden 1998–1999 loppuun ja uudelleen kaudella 2001–2002. Kaudella 1995–1996 hän oli osa Stanley Cupin voitosta pelattuihin loppuotteluihin edennyttä Panthersin joukkuetta. Hän teki pudotuspeleissä 1996 kymmenen tehopistettä 22:ssa ottelussa, viisi maalia, muun muassa Panthersin ensimmäisen pudotuspelisarjavoiton ratkaisseen maalin Boston Bruinsia vastaan, ja yhtä monta syöttöpistettä.


title: Bill Lindsay

text: Lindsay siirtyi syyskuussa 1999 Calgary Flamesiin pelaajakaupassa, jossa Panthers sai vaihdossa puolustaja Todd Simpsonin. Hän edusti Flamesiä maaliskuuhun 2001 asti, jolloin San Jose Sharks hankki hänet vaihdossa kahdeksannen kierroksen varausvuoroon . Elokuussa 2001, pelattuaan Sharksissa vain kauden 2000–2001 lopun, hän palasi vapaana pelaajana Florida Panthersiin, josta siirtyi maaliskuussa 2002 waivers-listan kautta Montreal Canadiensiin. Hän pelasi kaudella 2002–2003 Canadiensin lisäksi Hamilton Bulldogsissa AHL:ssä ja kaudella 2003–2004, joka jäi hänen NHL-uransa viimeiseksi, Atlanta Thrashersissa NHL:ssä sekä Chicago Wolvesissa AHL:ssä. Maaliskuussa 2004 Washington Capitals poimi hänet waivers-listalta, mutta hän ei edustanut seuraa yhdessäkään NHL-ottelussa.


title: Bill Lindsay

text: Lindsay pelasi 13 kautta kestäneellä NHL-urallaan 777 runkosarja- ja 42 pudotuspeliottelua. Hän teki runkosarjassa 224 tehopistettä, 83 maalia ja 141 syöttöpistettä. Eniten pisteitä hän teki kausina 1995–1996 ja 1996–1997, molempina 34. Lindsayn pelaajaura jatkui NHL-vuosien jälkeen vielä vuoteen 2007 asti. Hän pelasi kauden 2004–2005 kokonaan Long Beach Ice Dogsissa ECHL:ssä ja aloitti kauden 2005–2006 Syracuse Crunchissa AHL:ssä, kunnes siirtyi Kölner Haieen Saksan jääkiekon pääsarjaan DEL-liigaan. Hän pelasi Saksassa kahden kauden ajan.


title: Bill Lindsay

text: Lindsay edusti Yhdysvaltoja yksissä jääkiekon aikuisten arvokilpailuissa, maailmanmestaruuskilpailuissa 1994. Hän pelasi turnauksessa viisi ottelua ja teki neljä tehopistettä, kolme maalia ja yhden syöttöpisteen. Hän oli mukana myös yksissä nuorten maailmanmestaruuskilpailuissa, vuonna 1991.


title: Bill Lindsay

text: Pelaajauransa jälkeen Lindsay on toiminut jääkiekon asiantuntijakommentaattorina radiossa (Florida Panthers Radio Network) ja televisiossa (FOX Sports Florida). Hän asuu vaimonsa Karin kanssa Boca Ratonissa, Floridassa.


title: Igor Spasovhodski

text: Igor Spasovhodski (, s. 1. elokuuta 1979) on venäläinen kolmiloikkaaja.


title: Igor Spasovhodski

text: Spasovhodski karsiutui loppukilpailusta vuoden 2000 Gentin sisäratojen EM-kilpailuissa ja Sydneyn olympialaisissa. Seuraavana vuonna hän voitti hopeaa alle 23-vuotiaiden EM-kilpailuissa tuloksella 17,08 metriä ja pronssia Edmontonin MM-kilpailuissa tuloksella 17,44 metriä. Spasovhodski oli seitsemäs Wienin sisäratojen EM-kilpailuissa 2002 tuloksella 16,52 metriä, mutta karsiutui saman vuoden Münchenin EM-kilpailuissa ja seuraavan vuoden Pariisin MM-kilpailuissa.


title: Igor Spasovhodski

text: Spasovhodski voitti kultaa Madridin sisäratojen EM-kilpailuissa 2005 tuloksella 17,20 metriä, mutta karsiutui saman vuoden Helsingin MM-kilpailuissa. Seuraavana vuonna hän sijoittui viidenneksi Moskovan sisäratojen MM-kilpailuissa tuloksella 17,25 metriä.


title: Igor Spasovhodski

text: Spasovhodski oli yhdeksäs Pekingin olympialaisissa 2008 tuloksella 16,79 metriä. Seuraavana vuonna hän voitti pronssia Torinon sisäratojen EM-kilpailuissa tuloksella 17,15 metriä ja sijoittui seitsemänneksi Berliinin MM-kilpailuissa tuloksella 16,91 metriä. Dohan sisäratojen MM-kilpailuissa 2010 Spasovhodski oli kahdeksas tuloksella 16,42 metriä.


title: Igor Spasovhodski

text: Spasovhodskin ennätys on 17,44 metriä, jonka hän hyppäsi Edmontonissa 6. elokuuta 2001. Sisäradoilla hän on hypännyt 17,31 metriä Moskovassa 11. maaliskuuta 2006.


title: Juan Alberto Melgar

text:
Juan Alberto Melgar Castro (1930-1987) oli hondurasilainen kenraali. Hän toimi maansa johdossa vuosina 1975-1978.
Kenraali Melgar Castro kaappasi vallan maata 12 vuotta hallineelta Arellaanolta vuonna 1975.
Hänen valtakautensa päättyi skandaaliin, jossa useita korkeita sotilasjohtajia oli sekaantuneina murhiin ja huumekauppaan.


title: Aleksandr Petrenko

text: Aleksandr Petrenko (, s. 8. helmikuuta 1983 Kaliningrad) on venäläinen kolmiloikkaaja.


title: Aleksandr Petrenko

text: Petrenko sijoittui vuonna 2002 neljänneksi alle 20-vuotiaiden MM-kilpailuissa tuloksella 16,22 metriä ja voitti vuonna 2005 pronssia Madridin sisäratojen EM-kilpailuissa tuloksella 16,98 metriä ja hopeaa alle 23-vuotiaiden EM-kilpailuissa tuloksella 17,03 metriä. Seuraavana vuonna hän sijoittui 11:nneksi Göteborgin EM-kilpailuissa tuloksella 16,60 metriä. Vuonna 2007 Petrenko oli kuudes Birminghamin sisäratojen EM-kilpailuissa tuloksella 16,96 metriä ja kymmenes Osakan MM-kilpailuissa tuloksella 16,66 metriä. Pekingin olympialaisissa 2008 hän karsiutui.


title: Aleksandr Petrenko

text: Petrenkon ennätys on 17,43 metriä, jonka hän hyppäsi Kazanissa 20. heinäkuuta 2008. Sisäradoilla hän on hypännyt 17,13 metriä Volgogradissa 10. helmikuuta 2007.


title: Yhdystie 1900

text: Yhdystie 1900 on 7 kilometrin pituinen tie joka kulkee Askaisista Lemuun.


title: Yhdystie 1900

text: Tie saa alkunsa Askaisista Yhdystien 1930 risteyksestä, ensin tie kulkee loivia mutkia tehden metsien halki noin kilometrin verran jonka jälkeen se kohtaa Ruohosenmaantien risteyksen, sitten tie jatkuu laadultansa samanlaisena 2 kilometrin verran jonka jälkeen se kohtaa Miiaistentien risteyksen, sieltä puolestaan tie jatkuu noin puoli kilometriä jonka mentyä se ohittaa Lemun Kallelan kylän. Noin puoli kilometriä tästä tie saapuu Lemuun jossa se ensin kohtaa Kirkkotien risteyksen, sitten tie halkoo kilometrin verran Lemun kuntakeskusta jonka jälkeen se kohtaa taas Kirkkotien, sen ohitettua tie tekee välittömästi lyhyen ja loivan mutkan jonka jälkeen se saapuu päätepisteeseensä, eli Seututien 192 risteykseen josta saa alkunsa myös Nousiaisiin menevä Yhdystie 1912.


Luettelo KHL:ään varatuista ruotsalaisista sisältää kaikki KHL-joukkueiden varaamat ruotsalaiset jääkiekkoilijat.
Luettelon tilastot koostuvat kaikista pelaajan KHL:ssä pelaamista otteluista, eivät siis vain pelaajan varanneessa joukkueessa pelatuista.


title: Robert Foliot

text: Robert Foliot (k. 1186) oli Herefordin piispa. Hän oli sukua Herefordin ja Lontoon piispa Gilbert Foliotille ja Robert de Chesneylle.


title: Robert Foliot

text: Foliot mainitaan ensimmäisen kerran Lincolnin tuomiokirkon kaniikkina vuonna 1147, Oxfordin arkkidiakonina 1. lokakuuta 1151 alkaen , minkä jälkeen hän toimi Herefordin kaniikkina huhtikuusta 1173 lokakuuhun 1174. Hänet valittiin piispaksi vuoden 1173 pääsiäisenä ja arkkipiispa Richard Doverilainen vihki hänet virkaan 6. lokakuuta 1174. Hän osallistui 3. Lateraanikonsiiliin vuonna 1179.


title: Robert Foliot

text: Foliot kuoli 9. toukokuuta 1186 ja hänet haudattiin Herefordin tuomiokirkkoon. Hänen kirjeitään on tallessa Bodleian Libraryssa.


title: Taneli Eskola

text: Juha Taneli Eskola (s. 10. helmikuuta 1958 Hämeenlinna) on suomalainen valokuvaaja, jonka työn erityisalueita ovat maisema, puutarhataide ja Helsinki-aiheet.


title: Taneli Eskola

text: Eskola valmistui taiteen maisteriksi 1984, lisensiaatiksi 1993 ja väitteli taiteen tohtoriksi Taideteollisessa korkeakoulussa 1998. Hän oli Taideteollisen korkeakoulun dosentti 2003–2009 ja on ollut Aalto-yliopiston dosentti vuodesta 2010. Hänen väitöskirjansa vuodelta 1998 käsittelee maisemaa sekä tieteen ja taiteen suhteita. Hän on julkaissut myös teoksen "Sininen Altai", jossa hän käsittelee maantieteilijä J. G. Granön valokuvatuotantoa. Lisäksi hän on tutkinut valokuvan julkaisukulttuuria sekä kuvateosten historiaa, josta hän on julkaissut vuonna 2009 teoksen "Valon aakkoset – valokuvakirja Suomessa".


title: Ramón Villeda Morales

text: Ramón Villeda Morales (1909–1971) oli hondurasilainen poliitikko, joka edusti Hondurasin liberaalipuoluetta (, PLH). Hän toimi maansa presidenttinä vuosina 1957–1963.


title: Kruunun jalokivet

text: Kruunun jalokivet: Vallisaari ja Kuninkaansaari on kuva- ja tietoteos, joka kertoo Helsingin edustan linnoitussaarten Vallisaaren ja Kuninkaansaaren historiasta Ruotsin vallan ajalta nykypäivään saakka. Tekstin on kirjoittanut Vallisaaressakin työskennellyt rannikko- ja meripuolustuksen historiaan perehtynyt sotatieteiden tohtori, tietokirjailija Ove Enqvist. Saaren nykyisyydestä kertovat kuvat ovat valokuvataiteilija Taneli Eskolan. Lisäksi teoksessa on historiallisia kuvia, piirroksia ja karttoja.


title: Kruunun jalokivet

text: Teoksessa on seitsemän artikkelia, joista ensimmäinen käsittelee yleisemmin Helsingin rannikkopuolustuksen kehitystä ja näiden saarten asemaa siinä. Sen jälkeen artikkeleissa käydään kronologisesti läpi saarten historia arkistokuvineen ja karttoineen. Artikkeleiden välissä on jaksot Taneli Eskolan kuvia saarilta.


title: Kruunun jalokivet

text: Eskolan kuvista ja historiallisista kuvista oli näyttely loppukesällä 2011 Cygnaeuksen galleriassa.


title: Tarmo Nuotio

text: Tarmo Nuotio (6. elokuuta 1916 Loimaa – 9. huhtikuuta 2009 Kirkkonummi) oli suomalainen pappi ja kuoronjohtaja. Hän oli arvoltaan rovasti.


title: Tarmo Nuotio

text: Nuotio vihittiin papiksi vuonna 1941, ja hän aloitti uransa sotilaspappina. 1950-luvulla työskennellessään Keski-Helsingin seurakunnassa hän oli mukana perustamassa Cantores Minores -kuoroa, jonka ensimmäisenä johtajana hän toimi vuosina 1952–1954. Hän jatkoi toimimista kuoron toiminnanjohtajana vielä 1960-luvulle. Nuotiosta tuli vuonna 1965 Etelä-Espoon seurakunnan kirkkoherra. Hän toimi tässä tehtävässä, kunnes seurakunta vuonna 1975 jaettiin kahtia ja syntyivät Espoonlahden ja Olarin seurakunnat. Nuotio toimi seurakunnan jakamisen jälkeen Olarin kirkkoherrana, kunnes jäi eläkkeelle vuonna 1979.


title: Tarmo Nuotio

text: Uransa aikana Nuotio myös esimerkiksi johti NMKY:n sekakuoroa ja opetti Sibelius-Akatemiassa sekä Helsingin yliopistolla. Hänellä oli radiosähköttäjän tutkinto 1940-luvulta, ja hän toimikin radistien sijaisena rahtilaivoilla. Hän oli Suomen Radiosähköttäjäliiton puheenjohtajana 1954–1969 ja pääsi myöhemmin sen kunniapuheenjohtajaksi.


title: Tarmo Nuotio

text: Päästyään eläkkeelle Nuotio asettui Saloon. Hänen vaimonsa Elvin kuoltua hän meni vuonna 1994 uusiin naimisiin Hanna Kinnusen kanssa. Pariskunta muutti Kirkkonummelle, jossa Nuotio kuoli 92-vuotiaana pitkään sairastettuaan.


title: Nuotio (täsmennyssivu)

text: Nuotio on:Nuotio on myös suomalainen sukunimi, joka on ollut muun muassa seuraavilla henkilöillä:


title: Sekou Oliseh

text: Sekou Jabateh Oliseh eli Sekou Oliseh (s. 5. heinäkuuta 1990 Monrovia) on liberialainen jalkapalloilija, pelipaikaltaan hyökkääjä ja keskikenttä pelaaja. Hän edustaa Venäjän pääsarjassa pelaavaa Moskovan TsSKA:n joukkuetta.


title: Gracias a Dios (departementti)

text: Gracias a Dios on departementti Hondurasin itäisimmässä osassa. Sen pääkaupunki on Puerto Lempira, pinta-ala 16 997 km ja asukasluku 57 405 asukasta.


title: Gracias a Dios (departementti)

text: Departementti on perustettu 21. helmikuuta 1957. Sen talouden pohjana ovat sokeriruoko, katkaravut, banaanit ja riisi.


title: MILF

text: MILF on akronyymi, joka voi tarkoittaa:


title: Ponteva

text: Ponteva on suomalainen miehen etunimi. Se kuuluu nimiin, joiden tarkoitus on ilmentää vanhempien lapselle toivomia ominaisuuksia. Pontevan nimipäivä oli Suomen almanakassa 21. lokakuuta vuosina 1929–1949. Nimi jäi tästä huolimatta harvinaiseksi.


title: Ponteva

text: Ponteva on annettu nimeksi alle 63:lle suomalaispojalle. Aikavälillä 1920–1939 Ponteva-nimen sai 35 poikaa, vuosina 1940–1959 18 poikaa ja aikaväleillä 1960–1979 sekä 1980–1999 enää alle viisi poikaa kummallakin.


title: Ocotepeque (departementti)

text: Ocotepeque on departementti Hondurasin läntisimmässä osassa. Sen pääkaupunki on Ocotepeque, pinta-ala 1 630 km ja asukasluku 111 474 asukasta. Departementti on perustettu vuonna 1906. Sen maatalouden tärkeitä tuotteita ovat kahvi, maissi, kaali, sokeriruoko ja sipuli.


title: Osniel Tosca

text: Osniel Tosca (s. 30. kesäkuuta 1984 Villa Clara) on kuubalainen kolmiloikkaaja.


title: Osniel Tosca

text: Tosca voitti pronssia alle 18-vuotiaiden MM-kilpailuissa 2001 tuloksella 15,67 metriä ja sijoittui seitsemänneksi alle 20-vuotiaiden MM-kilpailuissa 2002 tuloksella 15,72 metriä. Osakan MM-kilpailuissa 2007 hän oli neljäs tuloksella 17,32 metriä ja Valencian sisäratojen MM-kilpailuissa 2008 kuudes tuloksella 17,13 metriä.


title: Osniel Tosca

text: Toscan ennätys on 17,52 metriä, jonka hän hyppäsi Caracasissa 12. toukokuuta 2007. Sisäradoilla hän on hypännyt 17,25 metriä Karlsruhessa 11. helmikuuta 2007.


title: Via Flaminia

text:
Via Flaminia oli antiikin ajan roomalainen tie, joka kulki Roomasta yli Apenniinien vuoriston "Ariminumiin" (Rimini) Adrianmeren rannalle. Vuoriston vaikeakulkuisuuden vuoksi se oli tärkein reitti, jota roomalaiset käyttivät liikkuessaan Etrurian, Latiumin ja Campanian sekä Polaakson väliä.
Nykyisin sama reitti, josta melkein koko matkalta käytetään samaa nimeä, kulkee rinnakkain tai päällekkäin tien Strada Statale (SS) 3 kanssa. Tiestä käytetään Laziossa ja Umbriassa myös nimeä Strada Regionale (SR) 3 ja Marchessa nimeä Strada Provinciale (SP) 3.


title: Via Flaminia

text: Tie alkaa Roomasta, menee Val Tevereen ("Tiberin laakso"), kohtaa vuoriston Castello delle Formischen kohdalla, nousee Gualdo Tadinoon, kulkee läpi Scheggian solan (575 m) Cagliin. Sieltä se laskeutuu Toscanan-Emilian Apenniinien ja Umbrian Apenniinien välisen itäisen rinteen jokiuomia rannikolle kohti Fanoa ja kääntyy valtatie A1:n suuntaisena luoteeseen kohti Riminia.


title: Via Flaminia

text: Tien on historiallisten lähteiden perusteella rakentanut vuoden 220 eaa. tienoilla Gaius Flaminius, joskin rakentamisajankohta on yhä kiistanalainen.


title: Kirjan matka tekijöiltä lukijoille

text: Kirjan matka tekijöiltä lukijoille: Puheenvuoroja kotimaisen kaunokirjallisuuden luomisen ja lukemisen ehdoista 2000-luvulla on vuonna 2007 ilmestynyt artikkelikokoelma. Teoksen on toimittanut Tarja-Liisa Hypén ja julkaissut Tampere University Press.


title: MILF (pornografia)

text: MILF-pornografia on pornografian tyylilaji, jossa naisnäyttelijät ovat usein 25–50-vuotiaita naisia, joista osa on aloittanut työskentelynsä pornoalalla 35-vuotiaana tai vanhempana. Tyylilajille ominaista on iäkkäämpi nainen ja nuoret rakastajat.


title: MILF (pornografia)

text: MILF on tyylilajina kasvava osa pornoteollisuutta ja monet naiset ovatkin luoneet uraa sen parissa. Tyylilajin näyttelijöille on omat palkintonsa: XRCO-palkinto vuoden MILF-naiselle, AVN-palkinto vuoden MILF-esiintyjälle, CAVR-palkinto vuoden MILF-naiselle ja Urban X Award -palkinto parhaalle MILF-esiintyjälle.


title: MILF (pornografia)

text: Japanissa on Adult Broadcasting Awards -palkinto parhaalle aikuiselle naiselle. Aikaisin nettiviittaus tyylilajiin on "Playboyn" vuoden 1995 artikkeli houkuttelevista äideistä. Vuodesta 2007 Playboyssa on ollut oma sarjansa MILF-tyylilajille osiossa nimeltä "Hot Housewives".


title: MILF (pornografia)

text: MILF on lyhenne sanoista "Mother I'd Love to Fuck" (), joka viittaa suoraan edellä mainittuun ikäryhmään. Termin yleisti vuonna 1999 nuorisoelokuva "American Pie".


title: Suomuorakas

text: Suomuorakas voi tarkoittaa seuraavia:


title: Ernesto Revé

text: Ernesto Revé (s. 26. helmikuuta 1992) on kuubalainen kolmiloikkaaja.


title: Ernesto Revé

text: Revé jäi ilman tulosta vuoden 2009 alle 18-vuotiaiden MM-kilpailuiden karsinnassa. Seuraavana vuonna hän voitti hopeaa alle 20-vuotiaiden MM-kilpailuissa tuloksella 16,47 metriä. 10. kesäkuuta 2011 Revé loikki Havannassa 17,40 metriä sivuten Pedro Pérezin alle 20-vuotiaiden Keski-Amerikan ja Karibian ennätystä.


title: Ernesto Revé

text: Revé saavutti hopeaa Sopotin sisäratojen MM-kilpailuissa 2014 halliennätyksellään 17,33.


title: Ernesto Revé

text: Ennätyksensä 17,58 Revé hyppäsi Havannassa 7. helmikuuta 2014.


title: Seidi

text: Seidi on suomalainen harvinainen naisen etunimi. Sen oletetaan tulevan Sarah-nimen hellittelymuodosta Sadie, joka ääntyy "seidi". Arvellaan, että nimi kulki Suomeen Amerikan-siirtolaisten kautta. Nimi on ollut yleisin Pohjanmaalla, josta onkin muutettu Amerikkaan laajamittaisemmin kuin muilta Suomen alueilta. Seidi on ollut Suomessa nimenä alle 550:llä henkilöllä. Suosionsa huipussa nimi oli vuosina 1900–1919, jolloin sen sai 166 tyttöä.


title: Steve Kean

text: Stephen "Steve" Kean (s. 30. syyskuuta 1967) on skotlantilainen jalkapallovalmentaja ja entinen pelaaja.


title: Steve Kean

text: Keanin pelaajaura alkoi Celticissä, jossa hän pääsi pelaamaan vain muutaman ottelun. Sen jälkeen Kean pelasi muun muassa Swansea Cityssä ja portugalilaisessa Académica de Coimbrassa. Keanin ura pelaajana päättyi 27-vuotiaana loukkaantumiseen.


title: Steve Kean

text: Pelaajauran jälkeen Kean ryhtyi valmentajaksi. Ensimmäiseksi hän toimi yhtenä Readingin valmentajista, minkä jälkeen hän oli Chris Colemanin kakkosvalmentajana Fulhamissa, Real Sociedadissa ja Coventry Cityssä. Elokuussa 2009 Kean siirtyi Blackburn Roversin kakkosvalmentajaksi Sam Allardycen alaisuuteen. Keanistä tuli Blackburnin päävalmentaja, kun Allardyce sai potkut joulukuussa 2010. Aluksi hänen sopimuksensa oli kauden loppuun, mutta jo kuukautta myöhemmin sopimusta jatkettiin vuoteen 2013 asti. Keanin johdolla Blackburn putosi kauden 2011/12 päätteeksi Valioliigasta. Epäsuositulle Keanille vaadittiin potkuja jo putoamiskaudella, mutta hän sai jatkaa päävalmentajana myös syksyllä 2012. Lopulta paineet kävivät liian suuriksi ja Kean jätti tehtävänsä lokakuun alussa 2012.


title: Kuningassaniaiskasvit

text: Kuningassaniaiskasvit ("Osmundaceae") on saniaisheimo monotyyppisessä "Osmundales"-lahkossa. Kuningassaniaiskasvit ovat eläviä fossiileja, ja heimon noin 20 lajia ovat jäänne alun perin paljon laajemmasta kehityslinjasta. Varhaisimmat fossiilit tunnetaan permikaudelta 286–245 miljoonaa vuotta sitten. Levinneisyydeltään heimon lajit ovat trooppisia ja temperaattisia.


title: Kuningassaniaiskasvit

text: Euroopassa kasvaa yksi kuningassaniaiskasvien laji, kuningassaniainen ("Osmunda regalis") joka on hyvin kookkaaksi kasvava omannäköisensä saniainen, jolla on erilliset itiöpesäkelehdet.


title: Chase Tower (Chicago)

text: Chase Tower on pilvenpiirtäjä Chicagon kaupungissa Illinoisin osavaltiossa Yhdysvalloissa. Rakennustyöt alkoivat vuonna 1964 ja ne valmistuivat vuonna 1969. Rakennus on 60-kerroksinen ja 259 metriä korkea.


title: Piera (nimi)

text: Piera on etunimi. Saamenkielisessä almanakassa se on miehen nimi. Nimipäivänä on siellä 29. kesäkuuta, sama päivä kuin Beahkkálla, Bedarilla, Begálla, Bidellä, Biehtárilla, Bieralla ja Biettellä. Nämä nimet ovat Pietarin vastineita. Piera on Suomessa ollut käytössä alle 74:n ihmisen etunimenä.


title: Piera (nimi)

text: Piera on myös kalliota tarkoittava naisen etunimi, muunnos Petrasta (kreikka) tai Pierettestä (ranska).


title: Piera

text: Piera on:


title: Bobby Deol

text: Bobby Deol (oik. Vijay Singh Deol, s. 27. tammikuuta 1967) on intialainen näyttelijä. Hän esiintyy Bollywood-elokuvissa. Hän on näyttelijä Dharmendran poika ja näyttelijä Sunny Deolin veli.


title: Bobby Deol

text: Bobby Deol meni naimisiin Tanya Ahujan kanssa 30. toukokuuta 1996. Heillä on kaksi poikaa, vuonna 2002 syntynyt Aryaman ja vuonna 2004 syntynyt Dharam.


title: Piri (nimi)

text: Piri on suomalainen Birger-nimestä lyhennetty etunimi. Ortodoksinen kalenteri yhdistää sen Spiridoniin. Lisäksi Piri on naisten kohdalla joskus johdettu kutsumanimenä Pirkko-nimestä. Piri on Suomessa ollut etunimenä alle 47 henkilöllä. Se onkin laajemmassa käytössä sukunimenä.


title: Piltti

text: Piltti on suomalainen etunimi. Sitä on käytetty myös sekä tyttöjen että poikien nimenä. Piltti on ollut käytössä nimenä jo ennen 1900-lukua, ja sen käyttö on jatkunut 2000-luvulle saakka. Nimi oli yleisimmillään aikavälillä 1940–1959, jolloin se annettiin yhdeksälle tytölle ja alle viidelle pojalle.


title: Piltti

text: Yleisnimenä sana piltti tarkoittaa pientä lasta. Sanaa on käytetty melkein yksinomaan kirjakielessä, lähinnä uskonnollisessa ja runokielessä. Sana esiintyy Raamatussa ja Kalevalassa.


title: Piltti

text: Piltti on myös lastenruokamerkki. Alun perin Piltti oli vuonna 1958 lanseerattu lasten ihovoide, josta merkki siirrettiin Jalostajan lastenruokiin 1961.


title: Pomeliina

text: Pomeliina on suomalainen naisen etunimi. Sen etymologiaa ei tiedetä varmasti, mutta sen on arveltu tulevan muinaisroomalaiseen mytologiaan liittyvästä Pomonasta. Pomeliinaa käytettiin Suomessa Väestörekisterikeskuksen Nimipalvelun tietojen mukaan ensimmäistä kertaa aikavälillä 1980–1999, jolloin se annettiin nimeksi 28:lle tytölle. Vuosina 2000–2009 nimettiin kahdeksan tyttöä Pomeliinaksi ja vuonna 2010 alle viisi.


title: Ihanelma

text: Ihanelma on suomalainen naisen etunimi. Nimipäivänä oli Suomen almanakassa 10. joulukuuta vuosina 1929–1949. Nimen muoto yhdistää sen esimerkiksi Anelmaan ja Sanelmaan. Iha- oli tavallinen alku 1800-luvulla ehdotettujen uusien etunimien kohdalla, ja esimerkiksi Ihalempi on ollut myös käytössä.


title: Ihanelma

text: Ihanelma on annettu Suomessa nimeksi alle 1 046:lle henkilölle. Vuoteen 1899 mennessä oli Väestörekisterikeskuksen Nimipalvelun tietojen mukaan alle 187 henkilöä nimetty Ihanelmaksi. Vuosina 1900–1919 kyseisen nimen sai 468 ihmistä. Tämän jälkeen suosio lähti laskuun, joka jatkui aina 1900-luvun loppuun saakka. 2000-luvulla sen suosio on noussut, joskin edelleen se on nuorten naisten ja tyttöjen nimenä erittäin harvinainen: Aikavälillä 1980–1999 Ihanelmia nimettiin kymmenen, mutta vuosina 2000–2009 nimen suosiossa koettiin nousu, sillä se annettiin 20:lle tytölle, ja 2010-luvulla 4. toukokuuta 2015 mennessä 16:lle.


title: Tammikehrääjä

text: Tammikehrääjä ("Lasiocampa quercus") on keskikesän jokseenkin yleinen ja laajalti levinnyt, karvainen perhoslaji.


title: Tammikehrääjä

text: Tammikehrääjä on huomattavan kookas perhonen. Muiden sukulaistensa tapaan tammikehrääjän sukupuolet ovat jonkin verran erinäköisiä ja naaras on koirasta kookkaampi. Lajilta tunnetaan myös useita erilaisia värimuotoja. Suomalaiset yksilöt kuuluvat muotoon "f. callunae", jonka siiven poikkiviiru on tavallista leveämpi ja siipisuonet tummemmat. Lisäksi muoto on kooltaan suurempi. Pohjoisessa yksilöt ovat sävyltään vaaleamman ruskeita. Värimuodosta riippumatta siipien pohjaväri on ruskea ja etusiivessä on valkoinen, hieman kolmiomainen keskitäplä. Sekä etu- että takasiiven poikki kulkee kellertävä tai kellanruskea poikkijuova. Poikkijuova on sisäreunastaan terävä ja ulkosyrjän puolelta vaihtelevissa määrin epäselvä. Takasiiven siipiripset ovat vaaleat. Siipiväli on koiraalla 58–70 ja naaralla 68–89 mm. Koiraan tuntosarvet ovat tuuheat ja selvästi kaksoiskampahampaiset.


title: Tammikehrääjä

text: Täysikasuinen toukka on 70–90 mm pitkä, mustanharmaa ja pitkien mustien karvojen peittämä. Toukan kussakin jaokkeessa on kaksi valkoista täplää ja sivuilla pienistä valkeista pisteistä muodostuvat kylkiviivat.


title: Tammikehrääjä

text: Tammikehrääjä on pääasiassa eurooppalainen perhoslaji, jota tavataan Iberian niemimaalta länteen jokseenkin koko Euroopassa. Idässä levinneisyys ulottuu Altaivuoristoon saakka. Suomessa tammikehrääjää tavataan jokseenkin koko maassa etelärannikolta Lappiin, mutta se harvinaistuu selvästi pohjoista kohti. Perhoset ovat lennossa kesäkuun puolivälistä heinäkuun puoleenväliin.


title: Tammikehrääjä

text: Tammikehrääjän nimi on hämäävä, sillä toukka elää vain harvoin tammella. Sen sijaan nimi viittaa kotelokopan tammenterhoa muistuttavaan muotoon.


title: Tammikehrääjä

text: Laji viihtyy hyvin monenlaisilla paikoilla, mutta suosii selvästi avoimia ympäristöjä. Se on voimakas lentäjä, jota voi tavata usein myös varsinaisen elinympäristönsä ulkopuolelta. Koiraat lentävät päivällä, auringonnoususta pitkälle iltapäivään, usein auringonpaisteessa, muutamien metrien korkeudessa etsimässä kasvillisuuteen piiloutuneita naaraita. Koiraat voivat ilmeisesti haistaa naaraan tuottamat feromonit jopa muutamien kilometrien päästä. Naaraat liikkuvat pääasiassa vasta illan hämärtymisestä lähtien, mutta nekin asettuvat aloilleen pimeän laskeuduttua. Ne liikkuvat jonkin verran myös päivällä. Naaraat tulevat alkuillasta valolle, koiraat erittäin harvoin.


title: Tammikehrääjä

text: Parittelu on nopea ja kestää vain 10–30 minuuttia. Parittelun jälkeen naaras munii 200–300 munaa ravintokasveille. Toukat kuoriutuvat pari viikkoa myöhemmin ja ovat aluksi päiväaktiivisia pyrkimättä piilottelemaan olemustaan mutta muuttuvat myöhemmin yöaktiiviseksi. Toukka talvehtii yleensä keskenkasvuisena ja koteloituu touko-kesäkuun vaihteessa kovan, vaaleanruskean kotelokopan sisään. Kotelokopan pinnassa on toukan karvoitusta ja sen käsittely sattaa aiheuttaa ihoärsytystä. Joissakin populaatioissa perhosen kehitys kestää kaksi vuotta, jolloin kotelo on talvehtiva vaihe, ja joissakin niistä kotelo talvehtii jopa kaksi kertaa.


title: Tammikehrääjä

text: Toukka elää useilla erilaisilla lehtipuilla, pääasiassa koivuilla ("Betula") ja pajuilla ("Salix"). Vaikka tammi kuuluu Keski-Euroopassa lajin ravintokasveihin, se on Pohjoismaissa ilmoitettu ravintokasviksi vain Tanskasta.


title: 35 East Wacker

text: 35 East Wacker tai Jewelers' Building on 159,41 metriä korkea art deco -tyyliin rakennettu pilvenpiirtäjä Chicagon kaupungissa Illinoisin osavaltiossa Yhdysvalloissa. Rakennuksen aikaisempia nimiä ovat olleet muun muassa "Pure Oil Building" ja "North American Life Building". Rakennusta alettiin rakentaa vuonna 1925 ja se valmistui vuonna 1927. Rakennuksen arkkitehtina toimi yhdysvaltalainen arkkitehti Frederick P. Dinkelberg. Rakennuksessa on 40 kerrosta.


title: Niini (etunimi)

text: Niini esiintyy suomen kielessä sekä etu- että sukunimenä. Etunimenä se on harvinainen naisennimi. Se voi tulla luonnosta ja viitata niinipuuhun eli metsälehmukseen. Se kuitenkin saattaa myös olla muunnos joistain muista nimistä, joihin lukeutuvat Niina, Ninna ja Ninian. Niini on annettu Suomessa etunimeksi alle 158:lle henkilölle. Suosituimmillaan nimi oli aikavälillä 1900–1919, jolloin sen sai 42 tyttöä. Nimeä käytetään edelleen; esimerkiksi vuosien 2000–2009 aikana se annettiin kuudelletoista tytölle.


title: Pihlajakehrääjä

text: Pihlajakehrääjä ("Trichiura crataegi") on loppukesän ja alkusyksyn vaatimaton, mutta usein yleinen yöperhoslaji. Vanhemmassa kirjallisuudessa se tunnetaan orapihlajakehrääjänä.


title: Pihlajakehrääjä

text: Pihlajakehrääjä kuuluu yleensä kookkaiden karvakehrääjien heimon pienikokoisempiin edustajiin, sillä perhosen siipiväli on 28–35 mm. Ulkonäöltään se on vaatimattoman harmaa, karvainen perhonen ja värin sävy vaihtelee yksilöittäin. Lisäksi lajilla on useita sekä ulkonäöltään että elintavoiltaan poikkeavaa muotoa. Siivet vaikuttavat perhosen tukevaan ruumiiseen nähden pieniltä. Etusiivet ovat tasaisen harmaat ilman mainittavaa kuviointia. Ainoastaan siiven keskisarka erottuu leveänä, muuta siipeä tummempana poikkivyönä. Keskisaran reunat ovat usein hieman tummemmat ja siiven kärkiosassa on heikosti erottuva, tummempi poikkiviiru. Takasiivet ovat tasaväriset ilman kuviointia. Naaraat ovat koiraita vaaleampia ja yksivärisempiä. Perhosen ruumis on tuuheakarvainen ja koiraan tuntosarvet ovat näyttävästi kaksoiskampamaiset.


title: Pihlajakehrääjä

text: Pihlajakehrääjän levinneisyysalue kattaa jokseenkin koko Euroopan ja jatkuu idässä Venäjän poikki Venäjän kaukoitään saakka. Suomessa sitä tavataan yleisenä koko maassa, mutta yksilömäärässä on hyvin suuria vuosittaisia vaihteluja. Keski-Suomessa se on muuta maata harvinaisempi. Perhonen lentää elokuun alusta pitkälle syyskuuhun, pohjoisessa lento alkaa jo kesäkuun loppupuolelta


title: Pihlajakehrääjä

text: Varsinkin lehti- ja sekametsissä ja niiden pensaikkoisilla lähistöillä elävä perhoslaji. Sitä tavataan kuitenkin jopa tunturipaljakoilla, kunhan siellä kasvaa toukan ravinnoksi kelpaavia kasveja. Perhoset lepäävät päivät ja lähtevät lentoon illan hämärryttyä. Lento kestää illan ja päätyy puolen yön jälkeen. Perhoset lentävät valolle, mutta naaraat ovat valolle tulleissa yksilöissä yleensä selvänä vähemmistönä.


title: Pihlajakehrääjä

text:
Naaras munii 90–150 munaa parinkymmenen munan ryhminä melko korkealle oksistoon ja kuhunkin munaryhmään jää teräviä karvoja naaraan takaruumiista. Naaras kuolee heti saatuaan kaikki munat laskettua. Toukkia voi tavata toukokuusta kesäkuun lopulle. Toukat ovat aktiivisia enimmäkseen päivisin. Ne eivät piilottele vaan luottavat karvaisuutensa tuomaan suojaan saalistajia vastaan.
Toukka koteloiotuu tiiviin, harmaanruskean kotelokopan sisään.


title: Pihlajakehrääjä

text: Muna on yleensä talvehtiva elämänvaihe. Pohjoisilla alueilla kehitys on kuitenkin monivuotinen, jolloin laji talvehtii ensin pienenä toukkana ja toisen kerran kotelona.


title: Pihlajakehrääjä

text: Toukka elää monilla lehtipuilla, erityisesti kuitenkin ruusukasveilla kuten pihlajilla ("Sorbus") ja kirsikoilla ("Prunus"). Varvuista kelpaavat ainakin vaivaiskoivu ("Betula nana") sekä mustikka ("Vaccinium myrtillus") ja juolukka ("Vaccinium uliginosum")


title: Perunkirkupöllönen

text: Perunkirkupöllönen ("Megascops koepckeae" eli "Otus koepckeae") on pöllöihin kuuluva lintu. Sitä tavataan Perussa. Sen elinpiiriä ovat subtrooppiset ja trooppiset kosteat vuoristoiset alueet 2 500–4 500 metrin korkeudessa.


title: Colón (departementti)

text: Colón on departementti Hondurasin pohjoisosassa. Sen pääkaupunki on Trujillo, pinta-ala 8 257 km ja vuoden 2010 asukasluku 293 500 asukasta. Departementti on perustettu vuonna 1881. Sen maatalouden tärkeitä tuotteita ovat banaanit, appelsiinit, maissi, sokeriruoko, riisi, maniokki ja palmuöljy.


title: Comayagua (departementti)

text: Comayagua on departementti Hondurasin länsiosassa. Sen pääkaupunki on Comayagua, pinta-ala 5 196 km ja vuoden 2010 asukasluku 442 300 asukasta. Departementti on perustettu vuonna 1825. Sen maatalous tuottaa tomaattia, kurkkua, kaalia, sipulia, sokeriruokoa, kahvia, riisiä ja maissia. Myös karjanhoitoa harjoitetaan.


title: Copán (departementti)

text: Copán on departementti Hondurasin luoteisosassa. Sen pääkaupunki on Santa Rosa de Copán, pinta-ala 3 203 km ja vuoden 2010 asukasluku 362 200 asukasta. Departementti on perustettu vuonna 1893. Sen maatalouden tärkeitä tuotteita ovat banaanit, sokeriruoko, maissi, appelsiinit, riisi, kahvi ja karjataloustuotteet.


title: Francisco Morazán (departementti)

text: Francisco Morazán on departementti Hondurasin keskiosassa. Sen pääkaupunki on Tegucigalpa, pinta-ala 7 946 km ja vuoden 2010 asukasluku 1,434 miljoonaa asukasta. Väkiluvultaan se on Hondurasin suurin departementti. Departementti on perustettu vuonna 1881. Sen maatalouden tärkeitä tuotteita ovat sokeriruoko, banaani, maissi, tomaatti, kaali, salaatti, durra ja kahvi. Myös kauppa ja teollisuus työllistävät tällä alueella.


title: Michał Kościuszko

text: Michał Kościuszko (s. 20. huhtikuuta 1985 Krakova) on puolalainen ralliautoilija. Hän aloitti uransa karting-sarjoissa 15-vuotiaana. Hän vaihtoi rallin pariin 17-vuotiaana. Vuonna 2006 Kościuszko kilpaili JWRC-sarjassa Suzukilla. Hän debytoi myös WRC-sarjassa Ruotsin rallissa jossa sijoitus oli vaatimaton 37. Seuraavana vuonna hän kilpaili Renault Cliolla. Vuonna 2008 Kościuszko ajoi jälleen Suzukilla voittaen Sardinian kilpailun sijoittuen yhteispisteissä viidenneksi. Seuraavana vuonna hän sijoittui sarjan toiseksi voittaen Argentiinan ja Portugalin kilpailut. Vuonna 2010 Kościuszko kilpaili SWRC-sarjassa Ford Fiestalla ja Skoda Fabialla. Hän saavutti muutamia palkintosijoja sijoittuen sarjan viidenneksi. Vuonna 2011 Kościuszko kilpailee PWRC-sarjassa Mitsubishi Lancerilla. Hän saavutti ensimmäiset WRC-pisteensä Australian rallissa, jossa hän ajoi seitsemänneksi saavuttaen kuusi pistettä.


title: Tiburcio Carías Andino

text: Tiburcio Carías Andino (1876–1969) oli hondurasilainen sotilasjohtaja, joka toimi maansa presidenttinä vuosina 1933–1949.


title: Tiburcio Carías Andino

text: Hänen valtakautensa on ollut koko Hondurasin historian pisin. Hän keskittyi suojelemaan Hondurasin horjuvaa taloutta, vahvistamaan maata sotilaallisesti, jonkin verran tieverkon parantamiseen ja oman valtansa pönkittämiseen.


title: Françafrique

text: Françafrique on termi, jolla viitataan Ranskan ja sen entisten afrikkalaisten siirtomaiden suhteisiin. Termin sävy oli alkuun myönteinen, mutta nykyisin sillä kuvataan ahneuden ja kähminnän verkostoa, joka koostuu Ranskan ja näiden maiden eliitistä. Tämän verkoston perustajiin luetaan Charles de Gaulle, joka maiden itsenäistyessä halusi pitää siellä kiinni Ranskan vahvasta poliittisesta ja taloudellisesta asemasta. Hänen jälkeensä Ranskan poliittinen johto on pysynyt samalla linjalla. Suhteista on ollut hyötyä muun muassa YK:n äänestyksissä, joissa entisiltä siirtomailta on tullut tukea.


title: Jääpallon SM-sarjakausi 1982–1983

text: Jääpallon Suomen mestaruus 1983 ratkaistiin kaksinkertaisen sarjan päätteeksi pelatuilla play off -otteluilla. Mestaruuden voitti Oulun Luistinseura.


title: Jääpallon SM-sarjakausi 1982–1983

text: KemPa putosi sarjasta suoraan. Veiterä säilyi karsinnan jälkeen. Sarjaan nousi Jyväskylän Seudun Palloseura.


title: Jääpallon SM-sarjakausi 1982–1983

text: Välierät pelattiin kaksiosaisina ja ne aloitettiin runkosarjassa heikommin menestyneen kotikentällä.


title: Jääpallon SM-sarjakausi 1982–1983

text:
Loppuottelut pelattiin paras kolmesta. ensimmäinen ottelu runkosarjassa heikommin sijoittuneen ja kaksi seuraavaa paremmin sijoittuneen kotikentällä.
OLS:n joukkue Jukka Palinsaari, Jouni Taskila, Kalevi Immonen, Tuomo Lämsä, Jari Löthman, Juha Niemikorpi, Ilkka Alatalo, Timo Okkonen, Jukka Ohtonen, Matti Alatalo, Kari Moilanen, Ari Kuokkanen, Risto Kontturi, Eero Hamari, Asko Eskola, Jari Surakka. Valmentaja Reijo Karppinen.


title: Patrick Makau

text: Patrick Makau Musyoki (s. 2. maaliskuuta 1985) on kenialainen kestävyysjuoksija.


title: Patrick Makau

text: Makau sijoittui vuonna 2007 toiseksi maantiejuoksun MM-kilpailuissa puolimaratonilla ja voitti kultaa joukkuekilpailussa. Seuraavana vuonna hän sijoittui puolimaratonin MM-kilpailuissa myös toiseksi ja voitti kultaa joukkuekilpailussa. Molemmilla kerroilla henkilökohtaisen kilpailun voitti Zersenay Tadese.


title: Patrick Makau

text: Ensimmäisen maratoninsa Makau juoksi Rotterdamissa 2009, jolloin sijoittui neljänneksi ajalla 2.06.14. Vuonna 2010 hän voitti Rotterdamin maratonin ajalla 2.04.48 ja Berliinin maratonin ajalla 2.05.08. Vuonna 2011 hän sijoittui Lontoon maratonilla kolmanneksi ajalla 2.05.45. Syyskuussa 2011 hän voitti Berliinin maratonin maailmanennätysajalla 2.03.38. Hänen 30 kilometrin väliaikansa 1.27.38 alitti myös entisen maailmanennätyksen. Molempien matkojen aikaisemmat maailmanennätykset olivat Haile Gebrselassien nimissä. Wilson Kipsang rikkoi syyskuussa 2013 Berliinin maratonilla Makaun maailmanennätyksen juostuaan ajan 2.03.23.


title: Patrick Makau

text: Nairobissa joulukuussa 2011 pidetyssä palkintotilaisuudessa Makau nimettiin vuoden urheilupersoonallisuudeksi Keniassa.


title: Kehitysmaayhdistys Pääskyt

text: Kehitysmaayhdistys Pääskyt ry on Suomen vanhimpia sitoutumattomia kehitysyhteistyöjärjestöjä. Pääskyt on vuodesta 1964 lähtien tukenut ja tehnyt kehitysyhteistyötä Etelän kansalaisjärjestöjen kanssa sekä tiedottanut kansainvälisistä solidaarisuuskysymyksistä sekä edistänyt sosiaalisesti ja ekologisesti kestävää kehitystä Suomessa.


title: Kehitysmaayhdistys Pääskyt

text: Pääskyt on Emmaus Suomen ja Emmaus Euroopan jäsenjärjestö. Se on myös yksi ympäristöalan kehitysyhteistyöhankkeita rahoittavan Siemenpuu-säätiön perustajajärjestöistä Pääskyt on Kepan jäsenjärjestönä mukana Kepan organisoimassa Etelän vapaaehtoisohjelma Etvossa.


title: Kehitysmaayhdistys Pääskyt

text: Pääskyjen tärkeimmät yhteistyökumppnait ovat Perussa ja Intiassa.


title: Kehitysmaayhdistys Pääskyt

text: Pääskyjen toiminta on suuntautunut alusta lähtien Peruun. Limaan lähetettiin vapaaehtoisia työskentelemään Perun Emmaukseen kuuluvan Cuna Nazarethin säätiön päiväkoteihin. Yhteistyösuhde on jatkunut vuodesta 1964.


title: Kehitysmaayhdistys Pääskyt

text: Työ Intiassa alkoi 1967. Vuodesta 1983 kumppanina on ollut kyläkehitysjärjestö VCDS Tamil Nadun osavaltiossa. Vuosina 1987–1999 Pääskyt myös tuki Biharissa Intian alkuperäisväestön adivasialueella sijaitsevaa kyläkehitys- ja koulutuskeskus Jagriti Viharaa. Vuonna 2010 alkoi Gujaratin ja Rajasthanin osavaltioissa yhteistyö SEWA-järjestön kanssa. Intiassa työtä tehdään muun muassa kastittomien eli dalit-työläisten ja naisten organisoimisessa, kastittomien lasten epävirallisten koulujen perustamisessa ja maanviljelyn kehittämisessä.


title: Kehitysmaayhdistys Pääskyt

text: Vuonna 2005 Pääskyt ja intialainen kyläkehitysjärjestö VCDS saivat presidentti Tarja Halosen myöntämän Kumppanuus-palkinnon, joka on Kepan myöntämä palkinto parhaalle järjestöjen kehitysyhteistyöhankkeelle.


title: Sampo Haapamäki

text: Sampo Haapamäki (s. 3. helmikuuta 1979) on suomalainen säveltäjä.


title: Sampo Haapamäki

text: Sampo Haapamäki opiskeli sävellystä Tristan Murailin johdolla New Yorkin kaupungissa Columbian yliopistossa, josta Haapamäki valmistui musiikin tohtoriksi vuonna 2012. Hän opiskeli sävellystä myös Sibelius-Akatemiassa Helsingissä Tapio Nevanlinnan ja Veli-Matti Puumalan johdolla valmistuen musiikin maisteriksi vuonna 2005. Lisäksi Haapamäki on opiskellut Leipzigissa Hochschüle für Musik und Theaterissa sävellysopettajanaan Claus-Steffen Mahnkopf.


title: Yhdystie 1951

text: Yhdystie 1951 on tie joka kulkee Pyheeltä Munnuisiin. Tien pituus on 3 kilometriä.


title: Yhdystie 1951

text: Tie saa alkunsa Seututien 192 risteyksestä Pyheeltä ja sivuaa Pyheen taajamaa. Tie ohittaa Pyhän koulun ja ylittää Uudenkaupungin radan. Tie päättyy Yhdystien 1950 risteykseen.


title: Sievä

text: Sievä on suomalainen naisen etunimi. Siitä tunnetaan myös muoto Sievi, joka on jäänyt harvinaisemmaksi.


title: Sievä

text: Sievä on ollut Suomessa alle 448:n naisen nimenä. Nimen käyttö alkoi jo ennen vuotta 1900 ja on jatkunut näihin päiviin. Vuoteen 1899 mennessä nimi oli annettu 97:lle tytölle. Aikavälillä 1900–1919 nimi annettiin 230:lle, 1920–1939 92:lle ja 1940–1959 yhdelletoista tytölle. Vuosien 1960–1979 aikana ei ole syntynyt yhtäkään suomalaista, jonka etunimi olisi Sievä, mutta sittemmin nimeä on alettu käyttää jälleen; vuosina 1980–1999 on syntynyt kuusi ja vuosina 2000–2009 seitsemän Sievää. Vuonna 2010 Sievä-nimen sai alle viisi tyttöä.


title: Sievä

text: Sievi-nimen on saanut alle 142 suomalaista, joista ensimmäiset niin ikään ennen vuotta 1900.


title: Sievä

text: Väestörekisterikeskuksen tietojen mukaan Sievä on ollut sukunimenä 48:lla ja Sievi 86:lla suomalaisella. Nämä tiedot sisältävät vain ne henkilöt, jotka eivät ole kuolleet aiemmin kuin 1964–1968.


title: Raikas

text: Raikas on suomalainen miehen etunimi. Sen tarkoitus on ilmaista vanhempien lapselleen toivomia ominaisuuksia. Sen nimipäivänä oli suomalaisessa almanakassa 6. lokakuuta vuosina 1929–1949. Raikas on ollut Suomessa nimenä alle 289:llä henkilöllä. Suosituimmillaan se oli aikavälillä 1920–1939, jolloin sen sai 172–176 ihmistä.


title: Raikas

text: Raikas tunnetaan myös sukunimenä. Väestörekisterikeskuksen tietojen mukaan se on ollut tässä käytössä 69:llä suomalaisella (mukana vain ne, jotka eivät ole kuolleet aiemmin kuin 1964–1968).


title: Raikas

text: Raikasta käytetään fiktiivisen henkilön nimenä ("Dödö", oikealta nimeltään Raikas Poikolainen) Matti Yrjänä Joensuun romaanissa "Harjunpää ja kiusantekijät". Sukunimenä sen tunnettuihin kantajiin lukeutuu näyttelijä Teppo Raikas.


title: George Sidney

text: George Sidney (4. lokakuuta 1916 New York, New York – 5. toukokuuta 2002 Las Vegas, Nevada) oli yhdysvaltalainen elokuvaohjaaja. Elokuva-alalla hän aloitti ensin lapsinäyttelijänä, ja vuonna 1933 hän pääsi juoksupojaksi Metro-Goldwyn-Mayerille. Sidney eteni pian leikkaajaksi, ja vuonna 1935 hän oli apulaisohjaajana. Ensimmäisen lyhytkomediansa hän ohjasi vuotta myöhemmin. Pitkissä elokuvissa Sidneyn erikoisalaa olivat musiikkikomediat. Sidney jätti MGM:n 1955 ja ryhtyi itsenäiseksi tuottajaksi. Samoihin aikoihin hän myös liittyi johtajistoon Hanna-Barbera-animaatiostudiossa, jota hän oli ollut mukana perustamassa 1944.


title: George Sidney

text: Sidney oli neljästi ehdolla parhaan ohjauksen Oscar-palkinnon saajaksi. Hän on saanut tähden Hollywood Walk of Famelle.


title: Pietari I Julma

text:
Pietari I Julma (s. 30. elokuuta 1334 Burgos – 1369) oli Kastilian kuningas vuosina 1350–1369 isänsä Alfonso XI:n kuoleman jälkeen. Alfonso XI:llä oli kymmenen aviotonta lasta Leonor de Guzmánin kanssa, ja nämä tulivat aiheuttamaan surua ja sekasortoa Pietari I:n valtakaudella.
Pietari I:n noustua valtaan Portugalin leskikuningatar Maria vangitutti ja surmautti miehensä rakastajattaren Maria de Guzmánin. Teko suututti Alfonso IX:n ja de Guzmánin aviottomat lapset, joista vanhin Henrik Trastamaralainen nosti kapinalipun kuningasta vastaan.


title: Pietari I Julma

text:
Nuori kuningas oli nainut ranskalaisen Bourbonin Blankan, jonka oli kuitenkin hylännyt heti häiden jälkeen ja palannut rakastajattarensa Maria de Padillan luo. Kuningattarensa Pietari I sulki Toledon linnaan, eivätkä aviopuolisot nähneet enää koskaan toisiaan. Samalla Ranskan ja Kastilian välit rikkoontuivat, ja Pietari I asettui satavuotisessa sodassa englantilaisten puolelle ja haki liittolaista Gascognea hallussaan pitäneestä Mustasta prinssistä, Englannin kuninkaan Edvard III:n pojasta. Englantilaisten tuella Pietari I voitti ranskalaisten avustaman velipuolensa Henrik Trastamaralaisen, mutta kun Pietari ei halunnut maksaa luvattua summaa Mustalle prinssille, palasi prinssi Ranskan puolelle ja Pietari I jäi lopulta tappiolle.
Pietari I Julmaa seurasi valtaistuimelle hänen velipuolensa Henrik Trastámaralainen, hallitsijana Henrik II Äpärä (1369–1379). Pietari I:n ja Maria de Padillan tytär avioitui Juhana Gentin kanssa. Heidän tyttärensä Lancasterin Catalina nai Henrik II Äpärän pojanpojan Henrik III:n, mikä yhdisti Pietari I Julman ja hänen velipuolensa Henrik II Äpärän sukuhaarat.


title: Ureakierto

text: Ureakierto on aineenvaihduntareitti, jonka tehtävänä on poistaa elimistöstä ylimäärä ammoniakkia urean muodossa. Ureakierto on ensimmäinen löydetty syklinen aineenvaihduntareitti ja sen löysivät Hans Krebs ja Kurt Hanseleit vuonna 1932.


title: Ureakierto

text: Eliöt tuottavat ammoniakkia aminohappojen aineenvaihdunnan seurauksena. Ammoniakin kertyminen elimistöön eli hyperammonemia aiheuttaa vaurioita muun muassa eläinten keskushermostossa. Kalat ja eräät muut vesieläimet pystyvät erittämään ammoniakin veteen, mutta nisäkkäät, matelijat ja linnut muuttavat sen vähemmän myrkyllisiksi yhdisteiksi.


title: Ureakierto

text: Ureakierto tapahtuu pääasiassa maksan soluissa ja vähäisemmässä määrin myös munuaisissa. Osa reaktioista tapahtuu mitokondrion matriisissa ja osa sytoplasmassa.


title: Ureakierto

text: 1 -ornitiini2 karbamoyylifosfaatti3 -sitrulliini4 argininomeripihkahappo5 fumaarihappo6 -arginiini7 urea -Asp -aspartaamihappoCPS-1 karbamoyylifosfaattisyntaasiOTC OrnitiinitranskarbamylaasiASS arginiinimeripihkahapposyntaasiASL argininosukkinaattilyaasiARG1 arginaasi


title: Ureakierto

text: Ureahappokierron kokonaisreaktio voidaan kirjoittaa muodossa:


title: Ureakierto

text: Ureahappokierron nopeuden määrävä entsyymi on karbamoyylifosfaattisyntaasi ja se on reitin tärkein säätelykohta. Entsyymi tarvitsee toimiakseen kofaktorikseen N-asetyyliglutamiinihappomolekyylin, jota muodostuu glutamiinihaposta ja asetyylikoentsyymi-A:sta N-asetyyliglutamaattisyntetaasin katalysoimana. Muodostuminen on nopeaa erityisesti proteiinipitoisen aterian jälkeen, joten myös ureakierto on tällöin aktiivinen.


title: Ureakierto

text: Ureahappokiertoon osallistuvien entsyymien puutostilat ovat suhteellisen harvinaisia. Puutostilat johtuvat perinnöllisistä mutaatioista, minkä vuoksi jotain entsyymiä ei tuoteta elimistössä tai entsyymi on toimimaton. Jokaiselle ureakierron osana toimivalle entsyymille on tavattu puutostilasta kärsivä potilas. Puutostilasta johtuva hyperammonemia aiheuttaa neurologisia oireita, kuten epilepsiaa ja jopa kuoleman. Hyperammonemian lisäksi elimistöön voi kertyä glutamiinia, glysiiniä, ornitiinia, sitrulliinia ja argininomeripihkahappoa. Puutostiloja hoidetaan oikeanlaisella ruokavaliolla ja lisäksi bentsoehappo-, fenyylietikkahappo- tai natriumfenyylibutyraattilääkityksellä. Nämä poistavat elimistöstä ammoniakkia muodostamalla yhdisteitä glysiinin ja glutamiinin kanssa. Esimerkiksi bentsoehappo muodostaa glysiinin kanssa hippurihappoa ja fenyylietikkahappo glutamiinin kanssa fenyyliasetyyliglutamiinia.


title: Hyvinkään VPK

text:
Hyvinkään VPK on vuonna 1902 perustettu sopimuspalokunta. Hyvinkään VPK toimii Keski-Uudenmaan alueella.
Vuonna 2009 Hyvinkään VPK muutti uusiin tiloihin Kalevankadulle. Tätä ennen asema sijaitsi Hyvinkäänkylässä.


title: Petru Lucinschi

text: Petru Lucinschi (27. tammikuuta 1940 Rădulenii Vechi, Romania, nyk. Moldovassa) oli Moldovan 2. presidentti 1996–2001.


title: Petru Lucinschi

text: Lucinschi teki uransa Moldavian SSR:ssa, jossa hän nousi 1989 puolueen pääsihteeriksi. Vuonna 1991 hän siirtyi Moskovaan, jossa hänet valittiin NKP:n keskuskomitean sihteeriksi.


title: Petru Lucinschi

text: Vuosina 1993-1997 hän oli Moldovan parlamentin puhemies. Hänet valittiin maan toiseksi presidentiksi 1996. Moldovassa parlamentti valitsee presidentin neljän vuoden kaudelle. Vuonna 2000 parlamentti ei kuitenkaan saanut sovittua Lucinschin seuraajasta, joten Lucinschi määräsi 2001 ennenaikaiset vaalit, joiden jälkeen parlamentti valitsi presidentiksi Vladimir Voroninin.


title: Iconoclast

text: Iconoclast on Symphony X:n kahdeksas studioalbumi, joka julkaistiin 17. kesäkuuta 2011.


title: Iconoclast

text: Albumi nousi Yhdysvalloissa Billboard 200 -listan sijalle 76. Suomessa se debytoi virallisen albumilistan sijalla 25.


title: Henrik II Äpärä

text:
Henrik II Äpärä oli Kastilian kuningas vuosina 1369–1379 syrjäytettyään ja surmattuaan velipuolensa Pietari I Julman.
Henrik nosti kapinan velipuoltaan Pietaria vastaan, mutta joutui tappiolle. Tällöin Henrik pakeni Ranskaan, josta hän pyysi ja sai tukea. Samanaikaisesti Pietari liittoutui Mustan Prinssin kanssa, jonka avustuksella Pietari löi Henrikin Nájeran taistelussa vuonna 1367. Kun Pietari ei halunnut maksaa luvattua summaa Mustalle prinssille, palasi prinssi Ranskan puolelle ja Pietari I jäi lopulta tappiolle.


title: Henrik II Äpärä

text: Kuninkaana Henrik II joutui kohtaamaan surmatun velipuolensa kannattajat ja ulkoisia vihollisia. Näitä vastaan taistellessaan hän joutui turvautumaan Bertrand du Guesclinin apuun. Hän onnistui lyömään Granadan joukot ja tekemään vuonna 1371 rauhan Portugalin kanssa. Seuraavaksi hän ryhtyi kukinstamaan viimeistä merkittävää vastustajaansa Martín López de Córdobaa. Lupauksista huolimatta López de Córdoba teloitettiin antautumisen jälkeen.


title: Martín López de Córdoba

text: Martín López de Córdoba oli viimeinen Kastilian kuninkaan Pietari I Julman tukija, joka partisaanien avulla kykeni vastustamaan Henrik II Äpärää. Martín López de Córdoba piti hallussaan Sevillan lähellä Carmonan linnaa, missä oli Pietarin aarteet sekä kaksi kuolleen kuninkaan aviotonta poikaa. Vuonna 1371 Henrik II oli vallannut koko maan ja tajuttuaan tilanteensa epätoivoisuuden Martín López de Córdoba suostui antautumaan. Antautumisen ehtona oli hänen ja Pietari I Julman poikien vapaa pääsy ulkomaille. Sopimusta kuitenkin rikottiin räikeästi ja ranskalaisia joukkoja komentanut Bertrand du Guesclin vangitsi miehet ja teloitutti heidät. Bertrand, joka itse oli petollisin lupauksin houkutellut Pietari I Julman kuolemaan sanoi López de Córdoballe: "Enkö minä varoittanut sinua, että vastarintasi johtaa tähän", mihin vanki vastasi:"Parempi kuolla laillani uskollisena, kuin elää petturina niin kuin sinä".


title: Buddha Air

text: Buddha Air on nepalilainen lentoyhtiö, joka lentää pääosin kotimaan lentoja. Yhtiön kotikenttä on Tribhuvanin kansainväliseltä lentoasema Kathmandussa.


title: Buddha Air

text: Lentoyhtiön pienkone Beechcraft 1900D syöksyi maahan 25. syyskuuta 2011. Onnettomuudessa kuolivat koneessa olleet 19 ihmistä, joista 16 oli matkustajia.


title: Radisson Royal Hotel (Moskova)

text: Radisson Royal Hotel (), alun perin Hotelli Ukraina () on viiden tähden luksushotelli Moskovan kaupungissa Moskvajoen varrella Venäjällä. Hotellin rakensivat vuosina 1953-1957 saksalaiset sotavangit. Rakennus edustaa stalinistista arkkitehtuuria. Hotelli on yksi samaan tyyliin rakennetusta seitsemästä sisaresta, joita on kutsuttu myös nimellä ”Stalinin torahampaat”. Hotellin arkkitehteina toimivat neuvostoliittolaiset arkkitehdit Arkadi Mordvinov ja Vjatšeslav Oltarževski. Rakennuksessa on 34 kerrosta, 497 huonetta, ja se on 198 metriä korkea. Nykyään hotelli on osa belgialaista The Rezidor Hotel Group -hotelliketjua. Yksityiset sijoittajat Zarah Ilijev ja God Nisanov omistavat hotellin.


title: Radisson Royal Hotel (Moskova)

text: Hotelli Ukraina oli maailman suurin hotelli vuosina 1957–1976, kunnes Westin Peachtree Plaza Hotel valmistui Yhdysvaltoihin. Vuosien 2007–2010 aikana hotelli remontoitiin kokonaan. Remontin kustannukset olivat noin 300 miljoonaa Yhdysvaltain dollaria. Remontin yhteydessä hotellista poistettiin kaikki Stalinin kuvat ja patsaat mutta säästettiin melkein kaikki neuvostoaiheiset maalaukset ja patsaat. Ennen remontin alkamista hotellissa oli tuhat huonetta, mutta remontin jälkeen jäi jäljelle vain 497 huonetta, kun huoneita suurennettiin. Yöpyminen hotellissa maksaa noin 500 euroa yöltä. Hotellissa on myös useita ravintoloita, muun muassa Veranda Restaurant, Lobby Bar, FARSI Restaurant, Tatler Club Restaurant, Buono Restaurant, Beefbar Junior ja Troubadour Karaoke Bar. Hotellissa on myös laaja kirjakokoelma, josta löytyy kirjoja myös englannin kielellä. Hotellissa on myös kolme kuntosalia, kaksi uima-allasta ja sauna.


title: Radisson Royal Hotel (Moskova)

text: Moskovan Radisson Royal Hotelissa on yli 1 200 alkuperäistä neuvostotaulua. Hotellin aulan katossa on suuri dioraama eli näyttävä kommunistihenkinen maalaus työläisistä.


title: Radisson Royal Hotel (Moskova)

text: Hotellin aulassa on pienoismalli Moskovan kaupungista. Pienoismalli rakennettiin vuonna 1977. Pienoismallissa ovat Punainen tori, Kreml ja muutama rakennus sen ympäriltä.


title: Radisson Royal Hotel (Moskova)

text: Moskovan Radisson Royal Hotel on voittanut monia palkintoja, muun muassa Russia's Leading Luxury Hotel -palkinnon vuonna 2011.


title: Radisson Royal Hotel (Moskova)

text: Moskovan Radisson Royal Hotelin palkinnot:


Radisson Royal Hotel (Moskova)


title: Erik Schlopy

text: Erik Schlopy (s. 21. elokuuta 1972 Buffalo, New York) on yhdysvaltalainen alppihiihtäjä.


title: Erik Schlopy

text: Schlopy kilpaili ensimmäisen kerran alppihiihdon maailmancupissa Val d’Isèressa 5. joulukuuta 1992 sijoittuen supersuurpujottelussa 24:nneksi. Kymmenen parhaan joukkoon hän sijoittui ensimmäisen kerran Yongpyongin pujottelussa helmikuussa 2000 oltuaan yhdeksäs. Palkintokorokkeelle Schlopy nousi ensimmäisen kerran Bormion suurpujottelussa joulukuussa 2000 oltuaan toinen. Hän sivusi uransa parasta sijoitustaan oltuaan toinen myös Åren suurpujottelussa maaliskuussa 2001. Kaudella 2000–2001 hän sijoittui suurpujottelun kokonaispisteissä kolmanneksi.


title: Erik Schlopy

text: St. Antonin MM-kilpailuissa 2001 Schlopy oli pujottelussa 21:s. St. Moritzin MM-kilpailuissa 2003 hän saavutti pronssia suurpujottelussa selvitettyään toisen laskun nopeimmalla ajalla. Pujottelussa hän laski 15:nneksi. Bormiossa 2005 Schlopy oli suurpujottelussa 17:s.


title: Erik Schlopy

text: Olympialaisissa Schlopy kilpaili kolmesti, sijoituttuaan parhaimmillaan 13:nneksi pujottelussa Salt Lake Cityssä 2002 ja suurpujottelussa Torinossa 2006.


title: Erik Schlopy

text: Schlopy on naimisissa uinnin olympiavoittajan, Summer Sandersin kanssa.


title: Awkward

text: Awkward on yhdysvaltalainen komedia/draamasarja, jonka ensiesitys Yhdysvalloissa oli 19. heinäkuuta 2011 MTV:llä. Sarja keskittyy 16-vuotiaan Jenna Hamiltonin (Ashley Rickards) ympärille, joka kamppailee identiteettinsä kanssa erityisesti itsemurhayritykseksi luullun onnettomuuden jälkeen.


title: Awkward

text: Sarja kertoo Jenna Hamilton -nimisestä hylkiöstä, jonka onnettomuuteen jouduttuaan luullaan yrittäneen itsemurhaa ja tulee täten koulussa huomatuksi. Tehden muutoksia ja syleillen epäonneaan, Jennasta tulee koulussaan tunnettu. Joutuessaan käsittelemään uutta, ei-niin-kivaa-mainettaan, Jennan täytyy selvitä päivittäisestä teini-ikäisten draamasta.


title: Pietari IV (Aragonia)

text: Pietari IV lisänimeltään Julma oli Aragonian kuningas vuosina 1336–1387 isänsä Alfonso IV:n jälkeen. Pietarin äiti Teresa de Entenza oli kuollut lapsivuoteeseen, ja Alfonso IV:n toinen vaimo Kastilian Leonor vaati pojalleen Ferranille osuutta perinnöstä. Vuonna 1332 Alfonso IV antoikin Ferranille ensin Tortosan ja sitten Valencian. Kun sitten Alfonso IV kuoli ja Pietari nousi 16-vuotiaana valtaan, hän yritti vangita äitipuolensa Leonorin, joka kuitenkin onnistui pakenemaan Kastiliaan.


title: Pietari IV (Aragonia)

text: Pietari IV taisteli Mallorcan herruudesta sekä kohtasi kapinoita vuonna 1354 Sardiniassa ja vuonna 1355 Sisiliassa. Pitkä taistelu Kastiliaa vastaan vuosina 1356–1366 leimasi kuitenkin Pietarin hallituskautta. Hän asettui tukemaan Pietari I Julman velipuolen Henrik Trastámaralaisen kruununvaatimuksia saatuaan sitä ennen lupauksen laajoista Kastilian alueista. Sota kuitenkin osoittautui tuhoisaksi Aragonialle, ja valtakunnan pelasti ainoastaan ranskalaisen Bertrand du Guesclinin joukot. Henrik Äpärä ei kyennyt maksamaan Pietari IV:lle lupaamiaan maksuja ja lopulta Aragonia irrottautui Satavuotisesta sodasta ja pysytteli puolueettomana.


title: Pietari IV (Aragonia)

text: Kuninkaana Pietarin kuoleman jälkeen seurasi hänen poikansa Juhana I.


title: FC Vaslui

text: FC Vaslui on ammattilaisjalkapalloseura Vasluista, Romaniasta. Vuonna 2002 perustetun seuran edustusjoukkue pelaa Romanian pääsarjassa Liga I:ssä. Se on parhaimmillaan sijoittunut sarjassa toiseksi kaudella 2011–2012. Kaudella 2011–2012 seura selviytyi ensimmäistä kertaa Eurooppa-liigan lohkovaiheeseen.


title: Jesús Olmos

text: Jesús "El Tuto" Olmos Moreno (20. heinäkuuta 1910 Chihuahua, Chihuahua – ?) oli meksikolainen koripalloilija. Hän osallistui Berliinin kesäolympialaisiin 1936 ja kuului pronssia voittaneeseen Meksikon joukkueeseen. Hän pelasi kaikissa seitsemässä ottelussa.


title: José Pamplona

text: José Pamplona Lecuanda (6. helmikuuta 1911 San Luis Potosí, San Luis Potosí – ?) oli meksikolainen koripalloilija. Hän osallistui Berliinin kesäolympialaisiin 1936 ja kuului pronssia voittaneeseen Meksikon joukkueeseen. Hän pelasi yhdessä ottelussa.


title: Taxi 4

text: Taxi 4 on Gérard Krawczykin ohjaama ranskalainen elokuva vuodelta 2007 ja sen pääosassa on Samy Naceri.


title: Vogue (täsmennyssivu)

text: Vogue voi viitata:


title: Raúl Corriveau

text: Raúl Corriveau PME (s. 27. kesäkuuta 1930) on Hondurasissa toiminut kanadalainen roomalaiskatolinen piispa. Hänet vihittiin papiksi 1. heinäkuuta 1956 ja nimitettiin Cholutecan hiippakunnan koadjuuttoripiispaksi 25. elokuuta 1980. Piispaksi vihkiminen seurasi 8. joulukuuta. Pääkonsekraattorina toimi Héctor Enrique Santos Hernández, jota avustivat Marcel Gérin y Boulay ja Óscar Andrés Rodríguez Maradiaga.


title: Raúl Corriveau

text: 14. huhtikuuta 1984 Corriveausta tuli Cholutecan piispa, jona hän toimi, kunnes jäi eläkkeelle 17. joulukuuta 2005.


title: Juhana I (Aragonia)

text: Juhana I oli Aragonian kuningas vuosina 1387–1395 isänsä Pietari IV:n jälkeen. Kuninkaana hän keskittyi metsästykseen, musiikkiin ja kirjallisuuteen ja jätti hallinnon hoidon vaimolleen ja suosikeilleen. Juhana kuoli pudottuaan hevosen selästä, jolloin hänen nuorempi veljensä Sisilian käskynhaltija Martin I tunnustettiin kuninkaaksi. Tämän kuoleman jälkeen Juhanan sisarenpoika Kastilian Ferdinand I nousi vuonna 1412 Aragonian kuninkaaksi.


title: Ái Vân

text: Ái Vân, (s. 1954, Hanoi, Vietnam) on vietnamilainen iskelmälaulaja, joka tunnettiin parhaiten kultakaudellaan, 1970–80-luvuilla. Ái Vân opiskeli musiikkia Hanoin konservatoriossa vuosina 1969–1978. Vuonna 1990 hän alkoi esiintyä Saksassa ja Yhdysvalloissa. Vasta vuonna 2002 hän palasi takaisin Vietnamiin.


title: Luettelo maailman painavimmista ihmisistä

text: Tämä artikkeli käsittää luettelon maailman painavimmista ihmisistä. Luettelossa ovat mukana ne henkilöt, jotka ovat painaneet yli 450 kilogrammaa.


title: Myrkky

text: Myrkky on aine, jolle altistuminen haittaa eliön elintoimintoja tai tappaa eliön. Periaatteessa mikä tahansa kemiallinen aine voi olla myrkky. Tämän toi ensimmäisenä esille Paracelsus todeten, että ”Ei ole myrkytöntä ainetta. Vain annos ratkaisee, että aine ei ole myrkky.” Myrkyn määritelmällinen ominaisuus on myrkyllisyys, kyky aiheuttaa haittaa eliölle. Eliöillä on vaihteleva kyky sietää kemiallisia aineita, ja tähän vaikuttaa pääasiassa eliön massa (annos/painokilo), mutta jotkin eliöt ovat sopeutuneet sietämään sellaisia kemiallisia aineita, jotka ovat yleisesti eliöille myrkyllisiä.


title: Myrkky

text: Myrkkyjä ja myrkyllisyyttä tutkii toksikologia, joka on oppi vieraiden aineiden haitallisesta vaikutuksesta eläviin organismeihin. Toksikologia hyödyntää myrkkyihin liittyvässä tutkimuksessa monia muita tieteenaloja, joissa myrkky on käsitteenä oleellinen. Näitä tieteenaloja ovat esimerkiksi patologia, farmakologia, fysiologia, biokemia, genetiikka, molekyylibiologia, analyyttinen kemia, ekologia ja biologian eri alat. Myrkkyjä voidaankin tutkia monista näkökulmista. Esimerkiksi biotieteiden piirissä tutkitaan erityisesti toksiineja, jotka ovat eliöiden tuottamia myrkyllisiä aineita.


title: Myrkky

text: Myrkyille ei ole olemassa yhtenäistä kaikenkattavaa luokittelutapaa, vaan ryhmittely- ja luokitustapa riippuu asiayhteydestä. Kreikkalainen lääkäri Dioskorides jakoi 1. vuosisadalla myrkyt kasvi- eläin- ja mineraalimyrkkyihin niiden alkuperän mukaan. Myrkyt voidaan hallinnollisen toksikologian periaattein luokitella niiden vaarallisuuden mukaan.Kemikaalilainsäädäntö antaa perusteet kemikaalien myrkyllisyyden luokitteluun.


title: Myrkky

text: Tässä artikkelissa ryhmitellään myrkkyjä muilla kuin myrkyllisyysperusteilla. Myrkkyjä on käsitelty kahtena pääluokkana; luonnossa esiintyvinä myrkkyinä sekä myrkyllisinä kemikaaleina, jotka on valmistettu keinotekoisesti. Koska myrkkyjen luokittelu- ja ryhmittelyperusteet ovat tilannekohtaisia ja usein käytännönläheisiä, samaa myrkkyä voidaan luonnehtia monella tavalla asiayhteydestä riippuen.


title: Myrkky

text: Toksikologiassa tutkitaan aineita systemaattisen toksisuuden tutkimuksen avulla, jolloin selvitetään kaiken muun ohella myrkyn vaikutusmekanismia ja mahdollista kohde-elintä tai -systeemiä. Vaikutusmekanismin perusteella aine voidaan luokitella muun muassa karsinogeeniksi (syövän aiheuttaja), teratogeeniksi (epämuodostumien aiheuttaja) tai mutageeniksi (perimän vaurioittaja). Myrkyt luokitellaan usein myös sen mukaan, mitä kohde-elintä tai elimistön järjestelmää ne haittaavat. Tällä tavoin voidaan erotella toisistaan esimerkiksi hermomyrkyt, solumyrkyt, munuaismyrkyt ja maksamyrkyt.


title: Myrkky

text: Luonnossa esiintyvät myrkyt voidaan jakaa eliöiden tuottamiin myrkkyihin ja elottoman luonnon myrkkyihin. Näissä yhteyksissä käytetään ryhmittelyperusteena kemiallista rakennetta. Eliöiden myrkyt ovat peräisin eläimistä, kasveista, sienistä ja mikrobeista ja niitä kutsutaan toksiineiksi. Usein eliöiden tuottamat myrkyt ovat orgaanisia ja ryhmitellään tuottajansa mukaan, esimerkkeinä käärmeenmyrkyt ja bakteeritoksiinit. Elottoman luonnon tuottamia myrkkyjä ovat esimerkiksi alkuaineiden radioaktiiviset isotoopit, raskasmetallit ja myrkylliset kaasut. Nämä myrkyt ovat enimmäkseen epäorgaanisia.


title: Myrkky

text: Myrkyllisiä kemikaaleja on ryhmitelty niiden käyttötarkoituksen perusteella, esimerkkeinä lääkkeet, torjunta-aineet ja kemialliset aseet. Kemikaaleja ryhmitellään tyypillisesti myös sen mukaan, millaisia ongelmia ne ovat aiheuttaneet. Tästä ovat esimerkkinä vaikkapa ympäristömyrkyt, ruokamyrkytyksiä aiheuttavat myrkyt ja työympäristöjen myrkyt.


title: Myrkky

text: Eläinperäisiä toksiineja tuottavia eläimiä tunnetaan paljon. Esimerkiksi myrkyllisiä käärmelajeja tunnetaan noin 300 kpl. Eläinten tuottamat toksiinit ovat pääasiassa proteiineja ja peptidejä ja niiden toimintamekanismit kohde-eliössä ovat erittäin vaihtelevia. Näiden toksiinien tutkiminen on ollut aktiivista jo pitkään niiden farmakologisten ominaisuuksien ja niiden tarjoamien sovellusmahdollisuuksien vuoksi.


title: Myrkky

text: Myrkkyä tuottavia eläimiä voivat olla muun muassa käärmeet, skorpionit, meduusat, pistiäiset, kartiokotilot, merivuokot, liskot, juoksujalkaiset sekä vesinokkaeläimet. Näille eläimille on yhteistä se, että ne ruiskuttavat myrkkynsä kohteeseen. Kyseinen ominaisuus puuttuu myrkkyä tuottavilta sammakoilta, punkeilta, madoilta ja nisäkkäiltä.


title: Myrkky

text: Eläinperäisten toksiinien tutkimus on tuonut paljon tietoa ihmiseen liittyvästä fysiologiasta ja farmakologiasta. Tutkimus on auttanut myös löytämään hoitokeinoja myrkytystapauksiin. Eläimien aiheuttamia myrkytystapauksia voidaan hoitaa vastamyrkyillä, joita on saatavilla esimerkiksi käärmeiden, skorpionien, hämähäkkien, punkkien ja meduusojen aiheuttamiin myrkytyksiin.


title: Myrkky

text: Eläinperäisiin proteiinitoksiineihin liittyen on käynnistetty Tox-Prot-hanke, jonka tehtävänä on systematisoida ja helpottaa toksiineihin liittyvän tiedon saatavuutta.


title: Myrkky

text: Kasvikunnasta tunnetaan lukuisia myrkyllisiä kasveja, joista osa on tappavia. Kasvimyrkyt ovat kasvien sekundaarimetabolisia tuotteita. Kasvimyrkyiksi luokitelluilla aineilla on tärkeitä tehtäviä elävässä kasvissa. Ne voivat toimia esimerkiksi vapaiden radikaalien poistajina, pölyttäjien houkuttimina, kasveja syövien eläimien karkottajina tai tuhohyönteisten torjujina.


title: Myrkky

text: Eräs tapa luokitella kasvimyrkyt perustuu niiden kemialliseen rakenteeseen. Tällöin kasvimyrkkyihin kuuluisi aineita seuraavista yhdisteryhmistä: glykosidit, flavonoidit ja proantosyaanit, tanniinit, terpeenit, resiinit, lignaanit, alkaloidit, furokumariinit sekä proteiinit ja peptidit.


title: Myrkky

text: Toinen tapa luokitella kasviperäiset myrkyt on jakaa ne ryhmiin niiden aiheuttamien haittojen perusteella. Kasvimyrkyt voidaan luokitella haittavaikutusten perusteella seuraavasti: ihoon, ruoansulatusjärjestelmään sekä sydän- ja verisuonijärjestelmään vaikuttavat myrkyt, hermomyrkyt, maksamyrkyt ja lisääntymistä häiritsevät myrkyt.


title: Myrkky

text: Sienet voivat tuottaa toksiineja, sienimyrkkyjä. Toksikologiassa sienimyrkyt luokitellaan niiden vaikutuksen mukaan solumyrkyiksi, hermomyrkyiksi, alkoholin kanssa vaikuttaviksi myrkyiksi, ruoansulatuskanavaan vaikuttaviksi myrkyiksi sekä tuntemattomiksi myrkyiksi.


title: Myrkky

text: Ihmiselle myrkyllisiä sienilajeja tunnetaan noin 100 kpl, joista 15-20 lajia on nautittuna tappavia. Syömäkelpoisten ja myrkyllisten sienten välillä ei ole selvää rajaa. Yli 95 % myrkytystapauksista johtuu sienen väärintunnistamisesta, loput myrkytystapaukset liittyvät myrkkysienten päihdekäyttöön.


title: Myrkky

text: Myrkkysienten haitallisuus voi vaihdella maantieteellisen sijainnin, kasvuolosuhteiden, myrkkymäärän ja sienen geeniperimän mukaan. Sienimyrkkyjen poistaminen ei välttämättä onnistu keittämällä, paistamalla tai muulla ruoanlaittomenetelmällä. Myrkytystapauksen vakavuusaste riippuu paljon myös yksilön henkilökohtaisista ominaisuuksista.


title: Myrkky

text: Mikrobitoksiineja tuottavat tyypillisesti esimerkiksi bakteerit, mikrosienet (erityisesti homesienet) ja levät.


title: Myrkky

text: Levä- ja syanobakteerimyrkyt. Myrkyllisiä leviä esiintyy ympäri maailman sekä merissä että makeassa vedessä. Levämyrkyt voivat olla haitallisia tai tappavia kaloille, äyriäisille, ihmisille, karjalle ja villieläimille. Usein leväkukinnot erottuvat värillisinä, esimerkiksi punaisina tai vihreinä. Vaikka leväkukintoja on historiallisessa mielessä pidetty luonnollisena ilmiönä, on kiinnitetty huomio myrkyllisten kukintojen runsaaseen määrään viime vuosina. Syyksi on arveltu vesistöjen fosfori- ja typpikuormaa.


title: Myrkky

text:
Useat levät voivat aiheuttaa ihmisille toksisia reaktioita, kuten ihoreaktioita, silmien ärsytystä ja hengityshäiriöitä. Varsinainen myrkytystila edellyttää kuitenkin myrkyn joutumista elimistöön veden tai hengitysilman mukana. Myrkyllisiä lajeja tunnetaan panssarilevistä, punalevistä, piilevistä, tarttumalevistä mutta varsinkin sinilevistä.
Mykotoksiinit ovat myrkyllisten homesienten sekundaarisia aineenvaihduntatuotteita, jotka voivat aiheuttaa haittaa tai kuoleman ihmisessä tai eläimessä. Mykotoksiinien farmakologisten ominaisuuksien takia joitakin mykotoksiineja käytetään antibiootteina, kasvunedistäjinä sekä lääkkeinä.


title: Myrkky

text: Homesienten aiheuttamaa myrkytystä kutsutaan mykotoksikoosiksi. Mykotoksikoosin oireet riippuvat toksiinityypistä sekä muista, yksilökohtaisista ominaisuuksista. Mykotoksikoosi voi altistaa mikrobitaudeille ja mykotoksiinit voivat toimia elimistössä yhteisvaikutuksessa muiden toksiinien kanssa. Mykotoksikoositapausten määrää maailmalla ei tiedetä, joskin tapausten lukumäärän uskotaan olevan pienempi kuin esimerkiksi bakteeri- ja virusinfektioiden määrän. Mykotoksikoosit ovat yleisempiä matalan elintason maissa. Mykotoksikoosi ei ole tartuntatauti.


title: Myrkky

text:
Bakteerimyrkyt.Monet bakteeritoksiinit ovat proteiineja, joiden vastaava geeni sijaitsee kromosomissa, plasmidissa tai faagissa. Toksiinit vapautuvat tavallisesti lyysauksen yhteydessä, mutta joissakin tapauksissa myrkky sijaitsee ulomman solukalvon rakkuloissa. Eräs tärkeä ei-proteiinimyrkky on endotoksiini, lipopolysakkaridi, joka on gramnegatiivisten bakteerien soluseinän rakenneosa.
Vaikka monien bakteerien toksiset vaikutukset ihmiseen tunnetaan, on vain vähän bakteeritoksiineja identifioitu ja selvitetty niiden molekyylitason toiminta.


title: Myrkky

text: Useat alkuaineet ovat käytännössä ympäristömyrkkyjä ja myös haitallisia ihmiselle. Esimerkiksi raskasmetalleilla ja radioaktiivisilla alkuaineilla voi olla suuria vaikutuksia ihmisen ja eliöiden terveyteen. Myrkyllisille alkuaineille voi altistua muun muassa nautitun ruoan ja veden kautta tai työympäristön vuoksi. Myrkyllisiksi alkuaineiksi luokitellaan esimerkiksi arseeni, kadmium, lyijy ja elohopea. Myös näiden alkuaineiden yhdisteet ovat myrkyllisiä.


title: Myrkky

text: Muutamat alkuaineet kuten alkalimetalleista natrium ja kalium sekä halogeeneista fluori ja kloori, ovat vapaina alkuaineina esiintyessään suuren reaktiivisuutensa vuoksi vaarallisia myrkkyjä, samoin kuin myös fosfori esiintyessään valkoisena fosforina, mutta monet näiden alkuaineiden yhdisteet ovat elämälle välttämättömiä.


title: Myrkky

text: Kemikaaleilla tarkoitetaan tässä yhteydessä kemiallisia aineita, jotka eivät ole peräisin luonnosta, vaan ihmisen keinotekoisesti tuottamia tai eristämiä kemiallisia aineita tai niiden seoksia. Tällaiset myrkyt voivat olla orgaanisia tai epäorgaanisia ja esiintyä erilaisissa fysikaalisissa olomuodoissa.


title: Myrkky

text: Torjunta-aineet ovat aineita tai aineiden seoksia ja ne voivat olla fysikaalisia, kemiallisia tai biologisia myrkkyjä. Torjunta-aineiden tarkoitus on tappaa tuholaisia, kuten tuhohyönteisiä, rikkaruohoja tai rottia. Tällöin tavoitteena on, että aine olisi kohdelajille tappavan myrkyllinen, mutta ihmiselle ja eläimille mahdollisimman vaaraton.


title: Myrkky

text:
Lääkkeet. Valikoivaa myrkyllisyyttä käytetään hyväksi erityisesti lääketieteessä, kun antibioottien avulla tapetaan sairauksia aiheuttavia bakteereja. Monet lääkeaineet ovat liian suurina annoksina myrkyllisiä, mutta terapeuttisina annoksina terveyttä edistäviä. Esimerkiksi digitalis häiritsee sydänlihassolujen natrium-kaliumpumpun toimintaa, mutta sopivana määränä tämä tehostaa lihaksen toimintaa ja on siis hyödyksi sydämen vajaatoiminnassa. Myös esimerkiksi yleinen kuume- ja kipulääke parasetamoli on maksalle myrkyllinen lääkeaine, jos sen turvallinen annos ylitetään.
Teollisuuskemikaalit. Hyvinkin myrkyllisiä aineita käytetään moniin tarkoituksiin muiden ominaisuuksiensa kuin myrkyllisyytensä vuoksi. Laajassa teollisessa käytössä ovat esimerkiksi vetyfluoridi, joka on tappavan myrkyllistä ihon kautta, ammoniakki, joka on myrkyllinen kaasu, ja fosgeeni, jota on käytetty kemiallisessa sodankäynnissä. Näiden käytölle on kuitenkin hyvät syynsä: esimerkiksi vetyfluoridi syövyttää piitä, ammoniakista tehdään lannoitteita, fosgeeni muodostaa polykarbonaattimuoveja. Monet kemian teollisuuden synteesien välituotteet saattavat olla hyvin reaktiivisia ja myrkyllisiä. Esimerkiksi altistuminen orgaanisille liuottimille ja niiden höyryille on melko tavallista. Erityisesti altistumista työpaikoilla (tehtaat ym.) tutkitaan työtoksikologian piirissä.
Tappamistarkoitus. Myrkkyjä on kautta aikojen käytetty myös tappamistarkoituksiin. Niillä on tehty myrkytysmurhia ja niitä on käytetty myös kuolemantuomioiden täytäntöönpanossa. Myös sotilaallisiin tarkoituksiin on varsinkin ensimmäisessä maailmansodassa käytetty myrkyllisiä taistelukaasuja. Nykyisin niiden käyttö katsotaan sotarikokseksi.


title: Myrkky

text: Myrkyllisiä aineita käytettäessä on noudatettava laissa säädettyjä turvallisuusmääräyksiä. Erityisesti on varottava, etteivät myrkylliset aineet sellaisenaan pääse leviämään ympäristöön; muussa tapauksessa ne voivat aiheuttaa äkillisen myrkytysuhan (esim. Bhopalin onnettomuus) tai niistä tulee vaarallisia ympäristömyrkkyjä (esim. Seveson onnettomuus).


title: Myrkky

text: Myrkylliset ja haitalliset kemikaalit jaetaan Euroopan unionin säännöissä myrkyllisyyden perusteella kolmeen ryhmään: "erittäin myrkylliset aineet" (T+), "myrkylliset aineet" (T) ja "haitalliset aineet" (Xn). EU-luokituksessa myrkyiksi ei luokitella aineita, jotka ovat pelkästään syövyttäviä eli aiheuttavat vain paikallista kudostuhoa. Kuitenkin on olemassa joitain aineita, jotka ovat sekä syövyttäviä että tappavan myrkyllisiä ihokosketuksessa.


title: Myrkky

text: Suomessa voimassa olevan kemikaaliasetuksen mukaan


title: Myrkky

text: Lisäksi asetus tuntee terveydelle vaaralisten kemikaalien ryhminä "ärsyttävät", "herkistävät", "syöpää aiheuttavat eli karsinogeeniset", "perimää vaurioittavat eli mutageeniset" ja "lisääntymiselle vaaralliset eli teratogeeniset" kemikaalit.


title: Myrkky

text: Käytännössä aineen myrkyllisyys määritellään sen mukaan, mikä määrä ainetta on eläinkokeissa todettu tappavaksi. Euroopan unionin alueella, myös Suomessa, ainetta pidetään:


title: Myrkky

text: Myrkyllisten aineiden myyntipakkaukset on merkittävä myrkyn merkillä, joka on musta pääkallo oranssilla pohjalla. Haitallisten aineiden myyntipakkauksissa on musta vinoristi oranssilla pohjalla. Lisäksi pakkauksissa on oltava kutakin tällaista ainetta varten vahvistetut lauseet, jotka osoittavat, mikä vaara niistä on (R-lausekkeet) ja miten turvallisuussyistä on meneteltävä (S-lausekkeet).


title: Myrkky

text: Jos joku myrkyttämällä tai muulla siihen verrattavalla tavalla tekee elintarvikkeen terveydelle vaaralliseksi tai pitää myrkytettyä elintarviketta saatavilla, hän syyllistyy terveyden vaarantamiseen. Suomen rikoslain mukaan tällaisesta rikoksesta rangaistaan vähintään neljän kuukauden ja enintään neljän vuoden vankeudella. Myrkkyjen ja myrkkykaasujen käyttö sota-aseena on määritelty sotarikokseksi, josta Suomen lain mukaan rangaistaan vankeudella vähintään yhdeksi vuodeksi tai elinkaudeksi.


title: Tuovilan silta

text: Tuovilan silta () on Mustasaaressa oleva kivinen kaksiosainen holvisilta, joka on otettu museosillaksi vuonna 1982. Silta on valmistunut vuonna 1781 ja on Suomen museosilloista toiseksi vanhin Espoon kartanon Sågbron sillan jälkeen. Pienen saaren kohdalle rakennettu Laihianjoen yli johtava Tuovilan silta sisältyy Museoviraston inventoimiin valtakunnallisesti merkittäviin rakennettuihin kulttuuriympäristöihin teemakohteessa "museosillat".


title: Tuovilan silta

text: Sillan kokonaispituus on 93 metriä ja hyötyleveys 6 metriä. Kaksiosainen silta on 1- ja 2-aukkoisten siltojen yhdistelmä, suurimman kaaren aukko on 8 metriä.


title: Tuovilan silta

text: Tuovilan silta on osa Vaasan ja Kristiinankaupungin välistä tietyhteyttä. Kivisiltaa oli suunniteltu jo 1760-luvulla. Rakentamismääräys tuli maaherralta 1775. Kivisillat olivat tuolloin Suomessa uusia, ja sillan rakentamiseen määrättyjen kuntien talonpojat vastustivat kivisillan rakentamista. Sillan on piirtänyt yli-intendentti Carl Fredrik Adelcrantz, ja se on rakennettu vuosina 1780–1781. Se on tehty kylmämuurina, eli kivet on sovitettu paikoilleen ilman laastia ja kivien näkyvien pintojen viimeistely on karkeaa. Siltaa on aiemmin korjattu muun muassa 1960-luvulla.


title: Tuovilan silta

text: Tuovilan silta korjattiin perusteellisesti vuosina 2009–2010. Korjauksen kustannusarvio oli noin 240 000 euroa. Sillan rakenteita vahvistettiin laastilla ja betoniteräksillä, ja sillan kannelle kertynyt paksu sorakerros poistettiin. Sillalle asennettiin myös uudet riittävän korkeat metallikaiteet — alkuperäiset kaiteet olivat vajaat puoli metriä korkeat kivipaadet. Ne palautettiin kuitenkin paikoilleen.


title: Director’s Cut (albumi)

text: Director’s Cut on laulaja-lauluntekijä Kate Bushin albumi vuodelta 2011. Albumista on julkaistu tavallinen painos sekä erikoispainos, joka sisältää myös albumit "The Sensual World" ja "The Red Shoes".


title: Director’s Cut (albumi)

text: Albumi debytoi Suomen virallisen listan sijalla 8.


title: Director’s Cut (albumi)

text: Albumi sisältää uusia versiota Bushin aiempien albumien "The Sensual World" ja "The Red Shoes" kappaleista. Kappaleet ”This Woman's Work”, ”Rubberband Girl” ja ”Moments of Pleasure” nauhoitettiin kokonaan uudelleen. Muut kappaleet ovat uudelleen sovitettuja ja miksattuja versioita vanhoista kappaleista.


title: Director’s Cut (albumi)

text: Kappale ”The Sensual World” julkaistiin albumilla nimellä ”Flower of the Mountain”. Kappaleessa on uudet sanat, jotka ovat peräisin James Joycen teoksesta "Odysseus". Bush olisi halunnut käyttää Joycen tekstiä jo kappaleen alkuperäisessä versiossa, mutta ei saanut tuolloin lupaa siihen.


title: Director’s Cut (albumi)

text: Albumilta julkaistiin singlenä kappale "Deeper Understanding". Siihen tehtiin myös musiikkivideo.


title: Jakomäen peruskoulu

text: Jakomäen peruskoulu on yhtenäinen peruskoulu, joka toimii kolmessa toimipisteessä Koillis-Helsingissä Jakomäen kaupunginosassa. Koulu sisältää 1.–9. luokat. Vuonna 2016 koulussa oli noin 375 oppilasta. Jakomäen peruskoulussa on TVT-painotteista opetusta 3.–9.-luokkalaisille tieto- ja viestintäteknologiapainotteisille luokille, erityisluokkia ja valmistavaa opetusta maahanmuuttajaoppilaille. Koulun rehtorina toimii Jane Majanen.Koulu perustettiin 1.8.2009, kun Jakomäen ala-aste ja yläaste yhdistettiin yhtenäiseksi peruskouluksi.


title: 50 Words for Snow

text: 50 Words for Snow on laulaja-lauluntekijä Kate Bushin kymmenes studioalbumi, joka ilmestyi 21. marraskuuta 2011. Se debytoi Suomen virallisen listan sijalla 11, yltäen parhaimmillaan sijalle 8 toisella listaviikollaan.


title: 50 Words for Snow

text: Albumi on toinen julkaisu Kate Bushin omalta levy-yhtiöltä Fish People. Se sisältää seitsemän täysin uutta kappaletta toisin kuin Bushin edellinen julkaisu "Director’s Cut" , joka koostui vanhojen kappaleiden uusista versioista. Kestoltaan "50 Words for Snow" on 65 minuutin pituinen.


title: 50 Words for Snow

text: Albumilta julkaistiin singlenä kappale "Wild Man". Kappale kertoo lumimieslegendoista. Bush on kertonut, että albumin nimi "50 Words for Snow" tulee myytistä, jonka mukaan eskimoilla on 50 sanaa lumelle.


title: 50 Words for Snow

text: Kappaleessa "Snowed In at Wheeler Street" laulaa Bushin lisäksi Elton John. Näyttelijä Stephen Fry esiintyy puolestaan kappaleessa "50 Words for Snow".


title: FMA I.A.e 33 Pulqui II

text: FMA IAe 33 Pulqui II oli argentiinalainen yksimoottorinen yksipaikkainen suihkuhävittäjä. Koneen suunnitteli Saksasta toisen maailmansodan jälkeen Argentiinaan muttanut Kurt Tank, joka oli jo sodan loppupuolella suunnitellut Focke-Wulf Ta 183 -hävittäjää Saksan Luftwaffelle.


title: FMA I.A.e 33 Pulqui II

text: Nykyään koneen alkuperäistä prototyyppiä säilytetään Argentiinan kansallisessa ilmailumuseossa.


title: APG III -luokittelu

text:
APG III -luokittelu eli Angiosperm Phylogeny Group III system on Angiosperm Phylogeny Groupin vuonna 2009 julkaisema koppisiemenisten kasvien luokittelusysteemi. APG III -luokittelu on vuonna 2009 julkaistun APG II -luokittelun seuraaja. Vuonna 2016 julkaistiin APG III -luokittelua seurannut APG IV -luokittelu.
Eurosidit I -ryhmä


title: APG III -luokittelu

text: Eurosidit II -ryhmäEuasteridit I -ryhmä


title: APG III -luokittelu

text: Euasteridit II -ryhmä


title: Hornborgin komitea (1923)

text: Hornborgin komitea eli ensimmäinen puolustusrevisioni oli vuosina 1923–1926 toiminut suomalainen komitea, joka selvitti Suomen maanpuolustuksen vastaista järjestämistä.


title: Hornborgin komitea (1923)

text: Valtioneuvosto asetti komitean 26. marraskuuta 1923 ""tutkimaan maan nykyisen puolustusjärjestelyn tarkoituksenmukaisuutta sekä tekemään ehdotuksensa sen uudelleenjärjestelystä, mikäli aihetta siihen katsottaisiin olevan, ollen komitean Valtioneuvoston päätöksen mukaisesti tehtävää suorittaessaan otettava huomioon niin hyvin maan taloudellinen kantokyky kuin sotilaalliset näkökohdat"".


title: Hornborgin komitea (1923)

text: Komitean puheenjohtajana toimi Eirik Hornborg. Hänen lisäkseen komiteaan kuuluivat sotilasjäseninä kenraaliluutnantti Martin Wetzer, eversti Lauri Malmberg, everstiluutnantti Harald Öhquist sekä majuri Armas-Eino Martola ja heidän lisäkseen viisi siviilijäsentä. Malmbergin korvasi kesäkuussa 1924 majuri Leonard Grandell ja Öhquistin saman vuoden lokakuussa Erik Heinrichs. Komitean sihteerinä toimi Lasse Leander, jonka sijaisena oli syksyllä 1924 Into Auer.


title: Hornborgin komitea (1923)

text: Hornborgin komitea jätti mietintönsä 21. tammikuuta 1926. Komitean mukaan Suomen puolueettomuutta voivat loukata kaikki Itämerellä sotaa käyvät valtiot. Suomen itsenäisyyden voivat vaarantaa ainoastaan Venäjän tekemät puolueettomuuden loukkaukset. Puolustuslaitoksen tarkoitus on olemassaolollaan "ehkäistä sotia syttymästä".


title: Hornborgin komitea (1923)

text: Komitea kiinnitti huomiota kahteen pääongelmaan: yllättäviltä hyökkäyksiltä suojautumiseen ja ylijohdon käytössä sodan syttyessä olevien divisioonien määrään. Komitea edellytti riittävän vahvoja suojajoukkoja varmistamaan liikekannallepanoa ja joukkojen siirtoja ("ylösmarssia") sotatoimialueelle. Kenttäarmeija käsittäisi sen esityksen mukaan mobilisoidut kantajoukot, suojeluskuntien muodostamat joukot sekä kolmantena elementtinä viisi nostoväkidivisioonaa sekä täydennysjoukkoja.


title: Hornborgin komitea (1923)

text: Kun yleisesikunnan suunnitelma suuntasi Kannakselle kuusi divisioonaa ja Laatokan Karjalaan yhden, puolustusrevisionin ehdotus sisälsi Kannakselle kahdeksan ja Laatokan Karjalaan kaksi sekä ylijohdon reserviksi kolme, siis yhteensä yhdeksän divisioonaa.


title: Newport Beach California Temple

text: Newport Beach California Temple on mormonitemppeli Newport Beachin kaupungissa Orangen piirikunnassa Kalifornian osavaltiossa Yhdysvalloissa. Rakennuksen korkein kohta ylettyy 27 metriin. Tornin huipulla on kultainen enkeli, joka puhaltaa torveen. Rakennusta alettiin rakentaa vuonna 2001 ja se valmistui vuonna 2005.


title: Alveolaarinen nasaali

text: Alveolaarinen nasaali ("n"-äänne) on useissa kielissä käytettävä konsonanttiäänne. Sitä merkitään kansainvälisessä foneettisessa aakkostossa merkillä []. Alveolaarinen nasaali on yleinen myös suomen kielessä, jonka kirjoitetussa muodossa, samoin kuin yleensä muissakin latinalaisia aakkosia käyttävissä kielissä, sitä merkitään "N"-kirjaimella.


title: Alveolaarinen nasaali

text: Alveolaarisen nasaalin ominaisuuksia ovat:


title: ATC-koodi R06

text: Anatomis-terapeuttis-kemiallisen lääkeluokituksen (ATC) luokkaan R06 kuuluvat systeemiset antihistamiinit.